REL KA DUH Acholi Holh Africa Holh Albania Holh American Kut Holh Amharic Holh Arab Holh Argentina Kut Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Toba) Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chile Kut Holh Chin (Hakha) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Croatia Holh Czech Holh Dangme Holh Denmark Holh Digor Holh Douala Holh Dutch Holh Ecuador Kut Holh Efik Holh Estonia Holh Ewe Holh Fiji Holh Finland Holh Fon Holh France Holh Ga Holh Garifuna Holh Georgia Holh Germany Holh Germany Kut Holh Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Hungary Kut Holh Iban Holh Ibanag Iceland Holh Igbo Holh Iloko Holh Indian Sign Language Indonesia Holh Isoko Holh Italy Holh Italy Kut Holh Japan Holh Javanese Kabiye Holh Kannada Holh Karen (S'gaw) Kazakh Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisonge Holh Kongo Holh Korea Holh Korea Kut Holh Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mirang Holh Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndebele Holh Ndebele Holh (Zimbabwe) Ndonga Holh Nepal Holh Ngangela Nias Holh Niuean Holh Norway Holh Nyaneka Holh Nzema Holh Oromo Holh Ossetian Holh Otetela Holh Pangasinan Holh Papiamento Holh (Aruba) Papiamento Holh (Curaçao) Persia Holh Poland Holh Poland Kut Holh Ponapean Holh Portugal Holh Portugal Holh (Portugal) Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Romania Holh Romany (Serbia) Runyankore Holh Russia Holh Russia Kut Holh Rutoro Holh Samoa Holh Sango Holh Saramaccan Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tamil Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzeltal Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yoruba Holh Zande Holh Zapotec Holh (Isthmus) Zapotec Holh (Lachiguiri) Zulu Holh\nPathian nih kan pum kha amah tein a dam kho ding phun in khuaruahhar lam in a kan ser. Kan pum kan i khawn, kan i hliam sual tikah kan hma cu a hmet zong, a ngan zongah a hnawk tukmi kan pum rianṭuanning nih amah tein a damter ṭhan. (Johns Hopkins Medicine) Kan thi a chuakmi pihter awk, thahri kauhter awk, kan hma damter awk le tissue ṭhawnter awkah kan pum cu rian a ṭuan colh.\nRUATHMAH: Pathian nih kan pum kha a dam kho ding phun in a ser ahcun kan lungthin hma zong a damter lai ti kha kan zumh khawh. Salm caṭialtu nih “lungkuai mi kha a damter hna” tiah a ti. “An hma kha a menpiak hna.” (Salm 147:3) Hlanlio asiloah atu i na tonmi thil ruangah lungrethei in na um ahcun Jehovah nih atu ah le hmailei ah na hma a damter lai ti kha zeitindah na zumh khawh?\nPATHIAN DAWTNAK KONG BAIBAL CAWNPIAKMI\nPathian nih hitin bia a kan kamh: “Na thin phang hlah, na sinah ka um ko, Keimah cu na Pathian ka si, zeihmanh ṭih hlah. Kaan ṭhawnter lai i kaan bawmh lai.” (Isaiah 41:10) Jehovah nih a kan zohkhenh timi hngalhnak nih lungdaihnak a kan hmuhter i harnak a phunphun tawnghtham awkah thazaang a kan ngeihter. Mah lungdaihnak kha lamkaltu Paul nih “Pathian daihnak, minung hngalhnak a lonhtu” tiah a auh. Cun “Khrih nih ṭhawnnak a ka pekmi thawngin zeithil hmanh hung chuak hna sehlaw ka ton khawh ko hna” tiah a ti chap.—Filipi 4:4-7, 9, 13.\nBaibal nih minung hmailei ca i Jehovah biakam kong kan zumhnak kha a fehter. Tahchunhnak ah, Biathlam 21:4, 5 (a hnu capar a cherhchan) ah Pathian nih zeidah a tuah lai i cutin a tuah lai kha zeicah kan zumh khawh timi kong a kan chimh:\nMi vialte i “an mitthli vialte kha a hnawh dih hna lai.” Midang nih hngalh dawh a si lomi kan harnak le kan lungretheihnak vialte kha Jehovah nih a hloh dih lai.\nVancung “bawiṭhutdan i a ṭhumi,” zeizong vialte a sertu Lianngan Bik Siangpahrang nih sifah harnak khenkham awk le kan herhmi bawmhnak pek awkah a ṭhawnnak le a nawlngeihnak kha a hman lai.\nJehovah nih a biakam cu “a hmaanmi le zumhawktlak” a si tiah aa mah a khaan. Mah cu a biakam tlinter awkah a min chalh in aa mah a khaan tinak a si.\n“‘An mitthli vialte kha a hnawh dih hna lai. Thihnak a um ti lai lo, ngaihchiatnak le ṭahnak le fahnak zong a um ti lai lo. Thil hlun vialte cu an lo dih cang,’ a ti. Cun bawiṭhutdan i a ṭhumi nih cun, ‘Atu cu thil vialte kha a thar in ka ser dih cang hna,’ a ti. A ka thawh i, ‘Hi bia hi ṭial hna, zeicahtiah a hmaanmi le zumhawktlak a simi bia an si,’ a ti.”—Biathlam 21:4, 5.\nVan le vawlei le Baibal nih vancung kan Pa i a sining hna kha an langhter. Sermi thil nih Pathian hawikom si awkah a kan forh. Asinain Baibal nih cun “Pathian cu naih u law aan naih ve hna lai” tiah dairek in a kan sawm. (Jeim 4:8) Lamkaltu 17:27 nih “Pathian cu aho kan sin hmanh hin aa hlat lo” tiah a ti.\nA caan pek in Pathian hngalh awk naa zuam tikah ‘Pathian nih aan zohkhenh’ kha na hun hngalhthiam lai. (1 Peter 5:7) Cu bantuk Jehovah i bochannak nih zei ṭhatnak dah a chuahter?\nJapan ram i Toru kong hi ruathmanh. Khrihfa a simi a nu sinah a ṭhangmi a si ko nain a puarhrang tukmi Japan Mafia i yakuza timi bu ah aa tel ve. Hitin a ti: “Pathian nih a ka huat tiah ka ruah i ka pawngkammi, a hleiin ka dawtmi pawl an thih tikah Pathian nih dan a ka tatmi a si tiah ka ruah.” A ṭhalo tukmi pawngkam ruangah “zaangfahnak a ngei lomi le intuarnak a ngei lomi” ka hung si tiah Toru nih a ti. Aa tinhnak kong he aa tlaiin hitin a chim: “Min than awkah keimah nakin a min a thang deuhmi pakhat kha thah in no liote ah thih ka duh.”\nAsinain a nupi Hannah he Baibal an hlathlai tikah Toru nunning le muisam cu khuaruahhar in aa thleng. Hannah nih “ka vapa cu mithmuh bak in aa thleng” tiah ti. Toru nih hitin a chim: “Pakhat cio kan cungah siaherhnak a ngei taktakmi Pathian a um. Pathian nih ahohmanh thihter a kan duh lo. An sualnak aa ngaichih taktakmi hna kha ngaihthiam a duh hna. Aho sin hmanhah kan chim khawh lomi le ahohmanh nih a kan theihthiampiak khawh lomi kha a sinah kan chim khawh i a kan theihthiampiak khawh. Kan tonmi buaibainak le sifah harnak hna kha a rauhhlan ah Jehovah nih a hrawh dih cang lai. Atu hmanhah kan i ruahchan lomi lam in a kan bawmh. Kan tha a der caan ah a kan zohkhenh.\nToru hmuhtonnak nih a langhter bantukin Pathian nih ṭhatlonak vialte a hrawh khawh i a rauhhlan ah a hrawh lai timi hngalhnak nih hmailei ruahchannak a kan pek lengah atu zongah a ṭha deuhmi nunnak a kan ngeihter. Sifah harnak in a khatmi vawlei hmanhah Pathian zohkhenhnak in ṭhatnak na hmu kho.


Lungler Khua Pawng le Sopum Khua pawng ah Vanlawng nih Bomb An Thlak - Chin Eleven News\nLungler Khua Pawng le Sopum Khua pawng ah Vanlawng nih Bomb An Thlak\nNihin zinglei ah Thantlang peng, Lungler khua kiangkap ah SAC ralhrang nih Fighter Jet vanlawng in bomb an thlak. Lungler lei ah a kalmi SAC ralhrang motor pakhat vanlawng nih a ven i, Sopum pawngkam hrawng ah bomb a thlak tthan.a video…\nRelchap:Kalay peng chungah September 8 nizaan ah Khuabawi minung 2 cu meithal in an kahthat hna hnu ah khua 5 khuabawi hna cu rian din nak ca an tial.\nKalay peng Lah (လ)khuakomh khuabawi U Shwe Zam Thang, Chin Suh khua khuabawi U Van La Mon, Aung khua khuabawi U Tin Lin Mg, Myah Sing khua khuabawi U Won Sin Puang le Sin khuakomh khuabawi U Suah Ling hna cu September 9 ni ah rian dinh nak ca an tial tiah ramkhel kong ah riantuan mi pakhat nih a chim.\n” Nawlngeihnak lak hnu in khua tam deuh khuabawi cu rian in a din mi an tam. A tu hna hi cu rian dinh lo in pehzulh in a tuan mi hna an si. A tu cu an tih i rian an i dinh nak hi a si. Mipi hna sin ah zumh a tlak lo mi cu a lam ning tein kal a si ko lai ” tiah Kalay myo ramkhel pakhat nih a chim.\nKalay peng chung ah September 8 Zan Kalay peng Maw Si khua le Pin Kone Kyi khua ah khuabawi 2 cu Dalan thiahtu phu nih an mah inn ah meithal in an kahthat hna.\nKalay peng chung ah ralhrang lei tang mi zei bantuk minung a si mi poh poh cu thianh nan si lai tiah khuami hna nih an chim.#DVB;TCP\nHakha Sang/Veng Cheukhat Cu Hmun Dang Ah An I Thial An Um Ngam Ti Lo


CDF Zophei Caah Kan Tangti Hna Lai — Chin Miphun Tlangau\nCDF Zophei Caah Kan Tangti Hna Lai\nCDF-Zophei Caah Kan Tangti Hna Lai.NUG nih kan i hngahlang mi ral dohnak cu nihin 07-Sept 2021 ah phung ning tein a phuan cang.Baibal zongah Pathian mi le fa hna nih ral an rak do lengmang.Cucaah atu kan doh mi ral hi a thianghlim mi ral dohnak a si.\nHi a thianghlim mi ral dohnak ah catang ngei le ngei lo,mirum le mi sifak,pastor le cozah riantuan mipi vialte ral doh khawhnak thazang le caan tha aa rual tein kan ngei dih.\nNuhmei le pahmei tiang nih a ti hal mi CDF caah ti hrai khat dinh nakin an tuan khawh lio caan tha a si.Cucaah zophei mi fa vialte ramleng le ramchung, khuapi le khuate ummi kan dih lakin CDF-Zophei caah lungrual tein kan tanti nak caan tha cu kan liang cungah a phan cang.Hi ral dohnak kan theih khawhnak ding caah cun kanmah le ramri hmun (territory) cio kan ven (control) khawh a hau.\nCu hnu lawngah Chinram territory vialte kan lak khawh ding a si.Cu ve bantukin PDF zong nih anmah territory a si mi abikin Yangon,Mandalay le Naypidaw an tuk a hau ve.PDF anmah lawng cun ei le bar taktak an chuah pi lai ti zumh a har.Cutikah tlangcung hriamtlai hna nih va chanh an hau te hnga.Cu bantuk va chanh khawhnak ding caah cun CDF bantuk le tlangcung hriamtlai thawn hi a hrampi cu a si.\nSocialist (centralization) uknak nih caan sau tuk kan thluak a rak kan tawl i zei thil kan tuah poah ah Bahu cozah (central government),Bahu party (central party) lawng kan khuaruahnak kha atu ahcun abingtalet (upside-down) in Federal democracy cu kanmah hmunhma (local) ah hrambunh in ser a si ti kha tuanbia nih fimnak kan pe cang ko seh! CDF-Zophei kan unau hna nan lungput le nan lung a thawnzia kan theih tikah hi lawngin 50% cu teinak kan ngah cang.Meithal aa tlaih lo vialte zong kan lungthin dih lakin kan in tanpi hna. A dang 50% caah kan thazang dih lak kan chuah ve lai i teinak kan ngah hrimhrim lai. Kan Bawipa Pathian nih in hupphenh ko seh!\nCredit:Salai Tin Maung Win\nZeithil Ko Hme Kan Ton US Ram Ah Chin Miphun Chunin Kum Tling Lo Hngakchia Pa Nih A Upa Thi Lak In A Kah


Trump nupi Melanie Trump nih a tuah bal lo mi a tuah ve ang\nUS first Lady ah muidawh bik le White House ah rian a ttuan tam bik tiah an ti tawn mi First Lady Melanie Trump nih a pasal a zum ning kong a chim mi nih US mipi a lauter bak ko cang. First Lady Melanie hi muidawh, ca thiam a si caah Trump nak in an uar deuh tiah an rak chim tawn mi kha a si\nFirst Lady Melanie Trump nih a tuah bal lo mi thil, British Lifestyle Magazine Tatler he Interviews a tuah. Mah Interviews a tuah mi hi US mipi nih a zoh mi le rel mi an tam ngai\nInterviews nak ah a chim mi cu, mi sifak dirhmun in rian a vun ttuan ning le Modelling in apasal Trump le an nih umti hnuah apasal Donald Trump a zum ning le Trump nih US president si a tim ning a chim lio ah apasal a zum ning cu a chim\n99 ah Larry King Live show ah Donald Trump nih US President seat cuh a tim ning kong a chim. “Kha lio ah ka pasal nih President Seat cuh a tim mi a chim mi kha a caan a si lo ti kan thei,\nNatein caan a vun phak tikah cun teitu a si. Ka pasal hi a thil tuah mi ah teitu si a tim peng mi a si. Lungdawng lotein teitu a si khawhnak ding caah fakpi in a zuam peng mi a si tiah a chim\nFirst Lady Melanija hi kum 1970 ah Sevnica, slovenia khua hmeteh ah a rak chuak mi a si. Kha lio caan a khan Economic ah Slovekia nih buainak fakpi a tawn lio a si.\nApa kha Car Dealer a si i, a nu cu Designer a si. Kum 16 a si in model ah a lut. Kum 18 a si in Milan le Paris ah duh poah in a cawlhcang ve cang\nKum 1996 ah New York ah a kal. 1998 ah Trump he Fashion party ah an nih thei, Kum 2005 ah\nPalm Beach, Florida ah Trump he thitumnak an tuah i, tu hi fapa pakhat Baron Trump kum 14 mi an ngei. Credit-RTK\nBe the first to comment on "Trump nupi Melanie Trump nih a tuah bal lo mi a tuah ve ang"


Lainu nih pa pawl sin ah nupa sinak tuahdan cu hi ti hin a kan cah – Zion Tlang Media\nLainu nih pa pawl sin ah nupa sinak tuahdan cu hi ti hin a kan cah\nJanuary 30, 2020 admin Ngandamnak\nNu le pa si tik ah nu nih anuamh an theih ning ai dang lengluang. Lai nu zapi hi Nu le pa sinak kongkau ceih pi le chim pi ah cun misilo deuh in akan ruat mi an tlawm loh. Angaingai ti ah cun chungkhar nuam sinak ding caah tawhfung cu nu le va diriam tein tuah khawh hi phun khat asi ve. Nu le pa si nak nih lungthin zang adamter lung anuamh ter ti hi ka pom bak mi asi. Lai nu pakhat he bia kan i ruah amah hi nungak te asi pin ah mifim ngai te asi bia ruah zong anuam. Achim mi cu Nu le pa sitik ah pa nih nu thilri kha fak tuk in na thilri in na tuah piak hma sa lai loh. Nan tuah lai ah akeng hna na muai hmasalai, an tak na tawngh tik ah din tein thlingza ding in tawngh nai zuam lai nu thilri afir te kha na kut in na deh piak pah lai, acaan ah nan lei nan idawp pah lai.\nPa nih na thilri kha na luh ter colh lailoh. Nu nih nuamhnak avan i thok bak in akeh lei ahnuk kha din tein na dawp piak lai na thilri na luh ter tikah duhsah tein na tuah piak lai i nu an thilri kha acung deuh vak ah na chiah piak lai na thilri aluh pah achuah pah ah aparbo nih ahnur lai i mah kha anuamhnak ahlei in aichap lai. Nu tam deuh nih an mah tein cawlcangh le an mah duh ning in acung ah umzau in heh tiah thazang um ek in cawlcangh khi anuam khun an ti fawn.\nPrevious Post:Chin miphun caah rian a tuanmi CNA/F Duhlotu Hi Chin MC Salai Pei A Si Hi\nNext Post:U Hawi Tin AA Kuh In Luatter Tu Bik Mizzima Thangzamh Ca Nih A Van Langter Cang


Yaw Kee Nih Myanmar Idol Ah Chinmi Dihlak Thingphang Tuk In A Kan Chiah. – Zion Tlang Media\nYaw Kee Nih Myanmar Idol Ah Chinmi Dihlak Thingphang Tuk In A Kan Chiah.\nEsther Dawt Chin Sung, Tun Khun Kyaw Le Benjamin Sum nih Top-10 zuamnak in Teinak an kan hmuh piak than caah lunglawmhnak a sang chin lengmang. Benjamin Sum hi mipi le judges pawl nih an uar ngaimi le tha taktak in comment an pek lengmang mi pakhat a si. Esther zong cu hlan a dirhmun Top 11 zuamnak ah mipi sin in Vote tam bik in teinak a hmu tu a si caah Top-10 zuamnak tiang a rak phak mi hi a si.Tun khun Kyaw hi pa style taktak le Awtha taktak a si caah Chinmi lawng si lo in Myanmar ram pumpi tiang a hnin tu pakhat a si. Tutan Top-10 zuamnak zong ah teinak a kan hmuh piak than tik ah kan lawmhpi tuk.Teinak pe tu hi Pathian a si.\nkan unau Yaw Kee Bel teinak thutdenh ah thu lo in a tla dingmi minung pathum thutnak ah an thut ter. Mah Pathum chungah pakhat a tla ding a si caah kan unau Yaw Kee caah thinphan a si. Chin mipi thinphang taktak in a kan tuah ko.Sihmanhsehlaw an pathum in an van dirter hna cu a tla lai maw a kai lai tiah thin domh in kan um lio ah Yaw Kee teinak an van phuan cu lawmhnak in kan khat than hna. Chinmi pali nih teinak an kan hmuhpiak than caah an cungah kan i lawm hringhran. a tangmi zuamnak zong ah Chinmi nih thazang rih ko hna sih.\nKalay lawng a si ko caah Kawl le Falam le dang nih cun an myo ai awh a si caah lem hau lo hmanh in an vote awk a si ko. Kalay Hakha pawl nih cun Esther khi an myo ai awh a si lo nain an vote ding khi a si. Nain kan chim cang bang fim kan i cuh a luan deuh i, US nak in kan luan deuh sual i cu bantuk bia chim cu Democratic Hillary le Black Bama te pawl rem ci a si lai lo caah za rih seh law, Esther vote cio ve ko usih Republican pawl nih cun…..\nNote: : Falam pawl, Hakha cu e tiah au hram hlah uh. Benjamin a dirpitu le uartu hi Hakha chung ah an um lo ruangah si loin an tam tuk ruang ah hi bantuk a chuahnak hi a rak si deuh. Nan nih ahcun Esther uartu le dirpi tu pakhat te zong nan um lo caah a buai lo law law i a si. Nan țhat tuk bia ah a si lem lo e. Top Ten thimnak bak ah vote tam bik in a hruaitu hna a si ko khah. A thiam lomipi va uar ve u ti khi a si lo. A thiam bak ko mi uar lo cu ruah phu ngai khi a si.Credit: Siang Bawi.\nPrevious Post:Tun Khun Kyaw, Esther Dawt Chin Sung Le Benjamin Sum Top-10 Zuamnak In Teinak An hmuhmi Kan Lawmpi Hna, Mah Bel Yaw Kee Caah Thinphang A Si\nNext Post:USA Ah Police Nih CNF Bawmtu Chinland Club Chungtel Pakhat An Tleih


US Phaisa Million Tampi Dih In Le Kawlram Phaisa Billion Tampi Dih In, Vice President Henry Van Ṭhio Zuampiaknak In Nawl Tidil Ser Timh A Si – Chin World News Evening\nUS Phaisa Million Tampi Dih In Le Kawlram Phaisa Billion Tampi Dih In, Vice President Henry Van Ṭhio Zuampiaknak In Nawl Tidil Ser Timh A Si\nAugust 6, 2020 August 6, 2020 Salai Van Chin News\nBy Nathan Pa LD Hmung: Nawi Tidil le Aw Laimi! US phaisa million tampi dih in le Kawlram phaisa Billion tampi dih in, VP Henry Van Thio zuampiaknak in Nawl tidil ser timh a si.\nZei thil paoh hi, a bik in thil lianngan paoh cu, a tthatnak le a chiatnak a um dih. Ttih a nunnak zawn zong a um dih. Asinain ttih a nunnak maw a tam dah, tthatnak a chuahpi nakding timi tu kha zoh chih a hau lengmang mi a si. TV a chuahka ah mi tam tuk nih an rak doh. Kan fale a hrawh hna lai, kan nunphung a hrawh lai an rak ti. A hrawhmi hna zong an um pah kho men ko, asinain mi tampi caah tthatnak a chuahpi mi a tam deuh.\nHi kong bia an i ruahnak ah an chim tawnmi cu:Ram tthancho cangmi hna nih nan rak tuah, nan rak hman i tthanchonak tampi an pek cang hna. Atu ah kanmah nih kan tuah ve tikah a ttha lo, pawngkam a hrawh lai nan kan ti. Kan tuah ve phot lai i, cu hnu ah pawngkam a hrawh a si le kan ngolte lai ti khi an chim pengmi a si. Cucu, vawleicung sining a si.\nTuluk nih amah tthathnemnak caah kan ram ah tidil a tuah i, kan tiva le vawlei hna a rawh ding le a pam ding a si ttung nain kanmah caah tthathnemnak zong a um lo dingmi thil hna khi cu sisehlaw biatak tein doh ding a si. Asinain kanmah thazaang zong in kan ser khawh lo mi, kan Chinmi chung in thil ti khawh nak a ngei liomi hna nih power an ngeih lio le a caan lio te ah ttan an lak hnu ah, tlam a tlin khawh ding tiang an kan zuampiak cangmi thil hna biatak tein kan doh tawn hi cu a poi ngai ko. Asinain a duh lo tu hna hi, dai tein a ummi mi tam u (silent major) cu an si lai ka zum lo.\nWow! Laipa Joshua Thawng Ṭha Lian Kum 11 Lawng A Si Rihmi Nih Baibal Chuak Lakin A Rel Dih+Photo\nZualko: Malaysia Ah Tlangvaal Thang Za En Nih Ruah Lo Piin Mual A Kan Liam Taak


Trump nih a hawipa Rivera sin ah a chim mi, Rivera nih a phuan mi kongah US mipi a lauter bak ko\nPresident Trump le Joe Biden kong ah vawlei cung ramkip kan buai dih ko cang. Ram dang nih US hi he tiah an zoh peng mi a si caah US hi vawlei cung caah a biapi tuk mi a si ti fiangtein a langter\nPresident Trump nih caan saupi a hawikom a rak si mi, Talk Host Rivera, Geraldo Rivera he interview a tuahnak ah thil vialte cu a caan a phan tikah a tuah lai tiah a chim.Trump hi sungh a thei lo mi tiah rak au tawn mi a si\nPresident Trump hi public hmaiah a lang lonak a sau ngai cang i, A hawikom tha ngai mi, a zum ngai mi he telephone in i chawnnak an ngei mi langter a si. A hawipa Riveria nih hin an nih chawn ning a chim ning a cun\nPresident Trump hi realistic ngai mi a si i, a caan aphan tikah a cawlh cang tawn mi tiah a chim. Atu thil si mi kong zongah a caan a vun phan tikah a si ning te in a vun cawlhcang than te ko lai tiah a chim chap.\nDemocrat pawl nih Russia he pehtlaihnak a ngei ruangah Trump cu President a si tiah dothlatnak an rak tuah i, House ah impeachment an tuah mi vialte kha Trump nih a philh kho hrim lo.\nSaupi kan nih chawn lo, natein kan nih chon lio ah a chim mi cu, vote a sungh mi vialte hi a dihlak in a si ning langter ding in a dawng tiang doh a tim tiah a chim\nWhite House Press Secretary Keyleigh McEnany nih press Briefing ah a ngei lo, natein Foxnews ah, President nih amah inauguration ah bak a um lai ti ka zum. President Trump interview nak hi a langter lo, natein a dawng tiang thil sining fiangter ding in doh a tim tiah a chim.\nTu lio cu thawngpang hi a linsa tuk cang i, zeibantuk hi a hman mi a si ti zong thei fiang a si kho lo, kan mah le support mi lei media hi kan rel bik mi a si caah a rel tu zawng nih thei thiam i zuam hna u si. Credit-RTK\nBe the first to comment on "Trump nih a hawipa Rivera sin ah a chim mi, Rivera nih a phuan mi kongah US mipi a lauter bak ko"


Khualhring tlang Mualkai khua le Tihbual khua karlak CDF/CNA kahdohnak ruangah thil an ton mi – Buanchukcho\nPray for Mualkai & Tihbual\nJune 10 i Khualhring tlang Mualkai khua le Tihbual khua karlak CDF/CNA kahdohnak ruangah siseh June 11 i Mualkai khuataw Kuangpi va kahdohnak ruangah siseh Mualkai khuami le Tihbual khuami hna cu khuapi lei le kiangkap khua hna ah an zam hna.\nKiangkap khua pakhat ah a zammi Mualkai khuami hi minung 200 hrawng kan si, lam zong kan zawh ngam lo, ramlak bak in kan ra tiah a zam vemi pakhat nih a chim. A langhlat in kan ti khawhmi zeihmanh a um lo. An caah thlacam piak le thazaang pek tal thahnem cio hna usih.\nA tanglei hmanthlak hi kiangkap khua pakhat ah a zammi Mualkai khuami an si. Note: CNF/CNA an i telnak kahdohnak kong poah ahcun an min CNA tiin kan langhter cang lai. Hihi CNF upa hna nih langhter cang dingin an kan chimhmi a si. Kanmah nawl in kan langhtermi a si lo, ti kha careltu nih kan theihpiak hram u. The Chin Post


Biak Inn I Ai Pum Deuh Mi Paoh Cu An Nun Khua A Sau Deuh - Ramleng Chinmi\nHomeTheihtleiBiak Inn I Ai Pum Deuh Mi Paoh Cu An Nun Khua A Sau Deuh\nBiak Inn I Ai Pum Deuh Mi Paoh Cu An Nun Khua A Sau Deuh\nApril 16, 2018 Van Ram Thang Theihtlei 0\nKhrihfa mi nih kan thlarau rawl cu Bible hi a si , kan lungre theih caan, ngeihchiat caan, thlarau leiin kan thazaang a der caan le dam lo caan i hna ngamnak a kan pe tu bik cu Pathian bia Bible hi a si. Bibile nih a chimmi paoh cu a palh bal lo, a hman peng. Pathian bia nih a kan fial mi cu ” Pakhat le pakhat hmunkhat i i pumh lengmang kha ngol hlah usih; a cheu nih cun ngol hmanh hna sehlaw, kan nih cu i forh chin ko usih…..( Heb 10: 25) tiah Bible nih a kan chimh.\nVanderbilt University nih research an tuah mi ah khuaruah har in thil pakhat an hmuh khawh. A caan hman tein Pathian biakinn ah ai pum peng mi cu ai pum bal lomi pawl nakin an nun khua a sau tiah an hmuh chuah. Kum 40 in 65 karlak minung , a caan hman tein biakinn ah ai pum lengmang mi cu an thlarau lei thazaang a tthawn lawng siloin an taksa hrimhrim a tthawng deuh i an ngan dam deuh. Kum 40 in a tanglei minung , a caan hman tein biakinn ah ai pum lengmang mi zong an lungre theihnak, hna bei donghnak le pumsa duhnak an rak ngeih mi kha 55 % bak in a zor deuh, cu tikah an nun khua zong a sau deuh tiah Associate Professor of Medicine, Health and Society i Professor Marino Bruce nih a chim.\nBiakinn lam zong a panh ballo mi hna hi a caan hman tein biakinn ah a kal lengmang mi nakin an thih a tuan deuh i an kum a tlin hlanah a thimi zong an tam deuh tiah Research a tuah mi pawl nih an hmuh chuah. Biakinn a kal lengmang mi minung 5000 tluk sinah research an tuah, an hmuh chuah mi hi khuaruah har ngai zong asi. Zeiruang ahdah biakinn a kal lengmang minung pawl hi an ngan a dam deuh i a taksa thazaang zong a tthawn deuh ti ahcun an hmuh lei nakin an pek lei ahhin a si deuh. Minung pakhat nih siang tein mi pakhat kha thil a pek tikah a pekmi pa nakin a pe tu kha ai lawm deuh tawn. Lunglomhnak nih taksa caah rian tampi a ttuan, cu lomhnak nih cun nun khua tiang a sau ter tiah Professor Bruce nih a chim.\nHi thil kan hmuh chuah mi hi Khrihfa ca lawngah a si lo, biaknak a ngeimi dihlak caah a si. Biakinn lam zong a panh ballo mi minung cu lungretheih nak nih a den hna, an hna bei dongh a foi, sual duhnak thinlung an ngei peng, cu tikah mah le mah thah duhnak thilung tiang an ngei i an chan a tawi. An biaknak cio ah a caan hman tein ai pum deuh mi cu an lungre theihnak a zor, hna bei donghnak an ngeih mi a zor i sual duhnak lungthin an ngeih mi zong a zor, ai pum ballo mi pawl nak in an lung ai lawm deuh i cu an i lawmhnak nih cun an nun khua tiang a sau ter tiah Bruce nih a chimchap. Cu caah Pakhat le pakhat hmun khat i i pumh lengmang kha ngol hlah usih; a cheu nih cun ngol hmanh hna sehlaw, kan nih cu i forh chin ko usih……Pathian biakinn kal lengmang le pumh lengmang cu nun khua saunak a si.


Kan Harsatnak Pinlei Ah Pathian Tinhmi - Senri Cazual\nPosted by Admin | May 4, 2017 | Adangdang | 0 |\nSaya Van Lian Chawn, India\nDantatnak ka inmi cu ka ca ah a ṭha, zeicahtiah na nawlbia kha a ka hngalhter. Na ka pekmi nawlbia cu ka ca ah vawleicung tangka vialte nakin a ṭha deuh. (Ps. 119:71-72)\nNunnak timi nih hin zei tin dah kan nunnak ah harsatnak le ngaihchiatnak kan tonmi vialte kan daihter, kan donghter khawh lai, ti i zuam khawhnak caan sunglawi a si. Harsatnak kan tonmi hna hi zei tin dah kan rak hmuh ve timi ah hin kan ca ah san a tlaihter le ter lo cu aa hngat. Minung tampi hna nih harsatnak kan ton tik ah zei dah Pathian nih ka ca ah a duhmi a si hnga ti ruat lo in kanmah duh poh in kan harsatnak ah cun kan buai tawn hna. Vanchiat tuk hna ah kan i ruat, ruahchannak ngei ti lomi hna ah kan i ruat tawn i cu ti cun, kan tonmi harsatnak nih mah le mah nunnak i lak tiang in an nunnak an donghter tawn. Cucaah, nihin kan nunnak ah kan theih a herh hringhranmi cu, “Zei Dah Kan Harsatnak Pinlei ah Pathian Timhmi A Si Hnga?” ti hi a si. Hika ah harsatnak ti lawng in ka ti i chimduhmi cu minung nih kan tonmi harnak vialte ka chim duhnak a si. Pathian nih kan harsatnak pinlei ah a rianṭuan ning phun nga in a tawi fiannak in kan vun zoh hna lai.\n1. Pathian nih kan harsatnak hi lam ṭha a kan hruaitu ah a hman: Pathian fale hna nih kan biak Pathian philh in kan nunnak kan hman tikah hin, harsatnak pakhatkhat hmangin lam ṭha ah a kan hruai tawn. Asinain, cucu Pathian biathli a si ca ah mi tampi nih kan thei tawn lo. Missionary Rual Hleih Sang nih hla a rak phuahmi ka uar tuk mi cu, “kan hal lo thluachuah cu harnak a si” a timi hi a si. Saul siangpahrang cu Pathian nih a pekmi chimhhrinnak cu aa theihter lo caah Pathian nih a rak hlawt. David tu cu Pathian nih a pekmi sarsatnak cu a hmuh fiang i Pathian mithmai a kawl ca ah Pathian nih thlua a chuah i Messiah hrinsortu tiang ah a hman. Cathiang nih, “A zei maw caan ah cun kan ziaza i thlen awkah harnak ton kha a herh tawn” (Proverbs 20:30) a ti. (kan hal lo thluachuahnak cu harnak a si) ti a si lai.\n2. Pathian nih kan harsatnak hi Amah fa tak kan sinak ding ah a hman: Harsatnak kan ton tik ah kan theih zungzal dingmi pakhat cu, Pathian nih kan zumhnak a kan hneksakmi a si ti hi a si. Job a nunnak kan zoh tik ah Pathian nih a ngeihchiah chawva in a chungkhar tiang a lakpiak dih nain Job nih a zumhnak hlaw lo tein Pathian aa tlaih peng ca ah a donghnak cun Pathian nih a let in thlua a chuah timi kan hmuh. Cucaah, na tonmi harsatnak ah hin Pathian cu i tlaih peng ko. Fa taktak kan si ahcun harsatnak pinlei ah cun na ca ah a sunglawi tuk mi thluachuahnak a um ko, ti hi a si. Sui thiang cu minung aho poh nih duh a si. A tling kho lomi minung hmanh nih a ṭhami le a tlingmi kan duh ahcun a tlingmi vancung khua i a ummi kan Pa Pathian nih cun zei tluk in dah a duh lai. Cucaah, Bible nih harnak phunphun nan cung i a phak tik ah lawmhnak in khat ko uh, zeicahtiah nan theih lomi cu hi harsatnak nih nan zumhnak an hneksak hna ti hi a si. Cun cu nih in lungsaunak a pek hna lai, (James 1:2-3 NCV) a ti.\n3. Pathian nih kan harsatnak hi kan nunnak cawnpiaktu ah a hman: Cawnpiaknak cheukhat hi kan harsatnak le kan sungh zatlaknak lawngin kan rak ruah tawn. Cucu kan palh, pa nih a fa a cawnpiak bantuk khi a si. Ngakchia cu nu le pa nih a linmi meiṭil si kha tong hlah an ti nain a thei lo i a tongh tik ah cu a tonghnak cun zei bantuk a si kha amah tein a cawng i cu ti cun amah tein aa siamremh tawn. A caancaan ah cun vanṭhatnak, puitling nunnak, hawile he i hmuhthiamnak le Pathian i bochannak hna hi kan sungh zatlaknak in kan rak ruah caan a um tawn. Harsatnak hi vanchiat thil ah ruah ding an si lo. Pathian nih kan ca ah a remruatmi a si. Salm ca ṭialtu nih cun, “Harsatnak pek ka rak si hi ka ca ah a ṭha, cu ti cun na nawlbia hna cu ka cawng kho”, (Ps.119:71 NKJV) tiah a ti.\n4. Pathian nih kan harsatnak hi a kan vengtu ah a hman: Kan harsatnak hi thluachuahnak a rak si i, luattertu le nun chimtu an rak si. An chim tawn, kawifa hna khual an tlawng i a phaknak ding khua ah minung raithawinak tuah an duh i hmape a ngei lomi a pum a tlamtlingmi kha an rak kawl. An khua a rami poh kha an rak chek hna ti a si. Kawifa hna cu an kal ko i an phanh lai ah a kawi nih a kawipa hmape a ngeih lo kha a theih tik ah a lung a thlen cang ti a si. Asinan a kawipa nih cun, zei hmanh a thei lo. A kawipa cu hmai ah a rak kal i cu ti cun a kawipa hliamnak ding kha a rak kawl i cu ti cun a kawipa cu aa hlim taktak i a thinhung in biachia vialte a chim dih ti a si. Asinain, khua an phak tik ceo ah thil sining a theih i a kawipa sinah lawmhnak bia a chim ti a si. Cathiang nih, “Nannih nih cun harnak pek kha nan ka timh, asinain Pathian nih cun cucu ka ca ah thil ṭha ah a rak i timh,” (Gen.50:20 NIV) tiah a ti.\n5. Pathian nih kan harsatnak hi mitling kan sinak ding ah a hman: Harsatnak kan cung i a phanmi hi ṭha tein kan rak theih thiam tik ah, cu nih mitling ah a kan ser. Kan nunnak a remh i cuticun thil ṭha tuah duhnak kan ngei. Thil ṭha kan tuah tik ah, cu nih cun hlawhtlingmi ah a kan ser, kan hlawhtlinmi nih mi pakhat ah a kan ser. Mithiang Paul nih a chimmi cu, “Cun harnak kan inmi zong ah hin kan i lawm ko, zeicahtiah harnak nihcun in khawhnak kha a kan ngeihter i, in khawhnak nihcun ziaza a kan ngeihter i ziaza nihcun ruahchannak kha a kan ngeihter; ruahchannak nihcun a kan deuh lo,” tiah (Rom.5:3) a ti. Cucaah harnak hna kan ton tik ah hin Pathian nih zei dah a ka duhpiakmi a si ti hi theih i zuam in Pathian sinah kan sining vialte phuang ko hna usih. Zeizong ti khotu Pathian kan ngei. Pathian kan philh sual ahcun kan harsatnak nih phun dang pi hna in a kan mer sual ko lai. Hebru ca ṭialtu nih cun, “Amah hrimhrim nih khan tukforhnak le temhinnak kha a rak in cang ca ah tukforhnak a ingmi kha a bawmh khawh hna,” (Heb.2:18) tiah a ti.\nPathian nih fa ah a cohlanmi hna cu thil pakhatkhat hmangin hneksaknak a tuah lengmang hna. Cu a kan hneksaknak cu kan cohlang kho tawn lo, kan phurh khawh tawn lo tik ah kan tlukrilhnak ah a cang tawn. Kan cung ah harsatnak pakhatkhat a tlun tik ah Pathian sawm lo in kanmah tein chim phoih kan i zal. Cucu Pathian nih a kan duhpiakmi a si lo, amah sinah kan nun ap i amah bochan ding kha a kan duhpiakmi cu a si. Lawmh caan lawng ah Pathian a thangṭhatmi siloin ngaihchiat ton caan zongah amah a thangṭhat khomi si kan herh. Kan harhsatnak pinlei ah Pathian nih kan ca ah tinhmi a ngei ko ti hi hngal hna usi.\nPreviousSenri Cazual Tuanbia\nNextExercise Tuahnak Nih Ruahnak A Ṭhawnter


Lai Caholh lei Bochanmi Pu Sui Mawng a Nunnak a Liam – Thechinlandtoday\nLai Caholh lei Bochanmi Pu Sui Mawng a Nunnak a Liam\nadmin August 4, 2021 Leave a Comment on Lai Caholh lei Bochanmi Pu Sui Mawng a Nunnak a Liam\nNihin (August 4) zinglei sml. 3:30 hrawng ah Yangon ah Pu Sui Mawng (kum 59) a nunnak a liam.Pu Sui Mawng cu kan pa Rev. Dr. David Van Bik lehmi kan Lai Baibal Thiang Revised Edition chuahnak le Lai Khrihfa Hlabu tharchuahnak ah luhlinh in rian a ttuanmi a si i, Lai Concordance cauk sunglawi zong a kan chuahpiaktu Laica lei kan pa/kan u pakhat a si.\nCu lawng si loin ramchung le ramleng Laimi cauk le Magazine tam u cu Pu Sui Mawng sin ah hin an phan i, amah nih Layout Design suai, Edit tuah le Print chuah tiang in ttuanvo a lakpiak tawn hna.Yangon ramtthen, Hlaing peng, Myahkanthar Housing ah an um i, caan zeimawzat oxygen he an thlop hnu ah a nunnak a liam hi a si.\nPu Sui Mawng nih a nupi le a fale pahnih a taantak hna. CACC nih Pu Sui Mawng Ngaihchiatpinak an Tial”Pu Sui Mawng (Pengpeng pa) na liam thawng kan theih cu kan thinlung a kek kuai tuk. CACC ah na chiahtaak mi nan nehnang le na rianṭuan baantaak mi hi zei tin kan hun pehzulh khawh lai. Baibal ca remhṭhannak ding le a thar lehnak kong ah ṭuanvo tamtuk na ngeih rih ṭung. Khrihfa Hlabu namṭhannak kong zong ah kan in herh tuk rih ṭung.\nCaan saupi CACC ah staff dirhmun in siseh, expert dirhmun in siseh, zaanghlei cawinak in siseh, na fimnak na thiamnak, na thazaang le na caan dihlak pek in rianṭuannak cungah kan i lawmtuk, kan in upat fawn. Na tlei thawng kan theih cu CACC chungkhar dihlak ca le CACC ram chung dihlak ca ah kan chunmui a tlun ni a si. Zei bang ti ṭha sian lo bu te in kan liam taak ko kun. Na kal taak mi na lo hma ah kan nih vialte ngaihchia ngai le zaang uai ngai in kan rak cawlcang rih lai. Lung dai te in i din ko mu.” CACC\nCDF-Zophei Dirh a sinak Nihin ah Official in Thawngpang an Chuah →\n← KALAYMYO AH RALKAP TAMPI AN RET SAL MIPI THIN A PHANG


Nu kum 18 Tling Cang Mi Nih Cun Rel Hrimhrim Uh Nupa Sinak Kumtlin Cang Hnu Ah Na Tuah Lo Cun Nu Caah Ngamdamnak A Tha lo Aruang cu – Chin World News Evening\nNu kum 18 Tling Cang Mi Nih Cun Rel Hrimhrim Uh Nupa Sinak Kumtlin Cang Hnu Ah Na Tuah Lo Cun Nu Caah Ngamdamnak A Tha lo Aruang cu\nNu Kong Theihtlei: Phundang ah mitampi nih nan ruah khawh men nain Mifim hna nih hlathlainak tha tein an tuah tikah kum tling cangmi hna nih Nupa Diriamhnak hmanglo in an Um sau cun zawtnak an ngei kho, a hlei in Nu pawl an chiatha caah Damlonak phun khat a chuak kho tiah an chim. Nu kongah hlathaitu hi Courtney Geter tiah auhmi asi i a nih hi Nu chiatha, Nu konglam le an ngamdamnak lei felfai tein a hlat hlaitu asi.\nGeter nih a chimmi cu Nu kum tling cangmi, 20 in a chunglei Nupa sinak tuahlo in sau tuk, Lengtul kan ti lai maw, mahbantuk in an um cun pumlei tlamtlin lonak an ngei kho tiah achim. Nupa sinak tuahnak nih hin Nu pum chung i Cell, ngamdamnak lei rungrul pawl hi a thazaang a der ter khawh, cun Nu chiatha a tlang hi a hung pan ziahmah a chah tilo tiah achim.\nMahbantuk in Nupa sinak an tuahlo tikah Nu pawl nih an tonmi cu Vagina Depressed Nu Chiatha thazaang a der kho tiah achim. Nupa sinak hi Nu caah a tha taktakmi asi i Nupa sinak tuahlo in Kum upa, caan sau an um sual asi cun(Vaginal atrophy) Nu Chiatha tumchuaknak a chuahter tiah Geter nih cun a chim. Nupa diriamhnak tuah hi Nu hna caah ngamdamnak achuahpi tu asi bantuk in Nu kum tling,luan deuh cangmi hna Nupa sinak tuahlo in an khuasak tikah an chiatha, Tlang a pan lei a panh tiah Courtney Geter nih cun a chim.\nVagina Chiatha Tlang hi Nu hna nih sek lei ah an huamnak phun khat a langhtertu asi ve cucaah caansaupi, Nupa diriamhnak hmanglo in an um tuk ah Lungthin lei tlamtlin lonak, lung zawtnak tiang zong an ngei kho i an thin zong an No lio bantuk in a saulo an puar deuh khun tiah Geter nih cun achim.\nChiathia zong a thak cun zeitin dek mei duah bantuk in a lin kho tiah an ti, mah tein diriamhnak tuah zong hi a caan caan ahcun a tha ve tiah Geter nih cun a chim. Asinain Luan,Over tuk cu a tha ve fawnlo mah tein i tuainak nih thazaang a thanter ve i Nu hna ngandamnak caah thatnak a chuahter tiah achim.\nNupa sinak tuahnak nih Nu caah thatnak a chuahpi i Nu pum chung Cell riantuannak zong tampi a thazaang a thawnter caahNupa sinak hmanglo in caan sau tuk khuasami nu cu Nupa sinak a hmangmi, Va a ngeimi hna he an lungthin put ai khatlo tiah Courtney Geter nih cun a chim. Hihi nu pawl nih an sining a thli tein an i theih lomi asi tiah Dr. Kennet Taylor zong nih a chim. Theih Dingmi Cut zaat hlan i, nupa sinak tuah tuk zong hi Nu caah a tha ve thiamlo.


Nizan In Buai Hram Aa Thawk Pah Ko Cang Hih, PDF Le Ralhrang I Kahnak Ah Ralhrang 30 An Thi! - Chin Eleven News\nJune 23, 2021 admin@chin11news.com Myanmar 0\nJune 22 zanlei ah Yinmapin(ယင်းမာပင်) peng Ta Yaw Kyin (တရော်ကျင်း) khua ah PDF le ralhrang i kahnak a chuak tiah theih a si. PDF lei in pakhat a nunnak a liam pahnih hliam an tuar.\nRalhrang rallokap Ta Yaw Kyin ( တရော်ကျင်း) khua ah pahra an thi, Hmungzua( မုံရွာ) lei in rak bawm ding in a ra mi Banbuai(ဘန့်‌ဘွေး) khua pawngah bomb nih a puahhnawh hna i pakul an thi an dihlak ah sawmthum an si tiah PDF lei in chimnak nawl ngeitu nih a chim. Credit: TCP\nKawl Ralhrang thinphan hram aa thawk cang : Tuzing Manladay buainak cu Kawl Ralhrang thinphan hram a van i thawk pah cang. Khuapi chung cu caan zeimawzat a dai nain nihin cun buaihram a van i thawk than cang. Tuzing ah Mandalay ah PDF a thimi zong an um i, tlaih khih a tongmi zong an um.\nNihin buai hram a van i thawk bak in a kenkip loin Mandalay PDF bawmh dingin ca an van chuah cio cang. PDF (Pyin Oo Lwin) nih Mandalay MPDF he hmunkhat ah kahdohnak kan i tel ve lai tiah thawng an thanh! A fawinak in chim ahcun, Pyin Oo Lwin cu Mandalay bawmh dingin timhcia kan sicang tiah an langhter hi a si.\nCu lawng siloin Bago PDF nih Mandalay cu bawmhcolh/zuanhnawh a timh colh ve. Atu hi khuapi chungah kahnak hram an van thawk hi a si. PDF pawl hi caan zeimawzat raldoh/raltuk an cang hna i, hmun tam nawn ah an lim cang hna. Hi hna pawl an van i lim dih cun KHuapi chungah luh in Ralhrang le a minung pawl biatak tein doh an i tim cang.\nTutan Min Aung Hliang 0Uknak a firmi cu a hohmanh hnutolh an i tim ti lo. Cu caah a tutan ah Yangon khua chung zongah ralkap rian khinhmi khuabawi pa 8 zong a ho ti theih loin an thah cang hna. Cucaah a tu hi PDF pawl cawngcangh le thiltuahmi cu Min Aung Hlaing le a ralkap caah thinphan dailo bantuk a si cang tiah minung pakhat nih a langter hi a si.


Vatican in April 29 ni ah, Pope Francis nih zarhfatin mipi sin biachimnak a tuah lio ah Khrihfa hna hrem tonnak kong he pehtlai in a chim. | Radio Veritas Asia\nPope Francis nih Mipi sin biachimnak a tuah lio.\nTlangcung cawnpiaknak a donghnak lei chungin cawnpiak nak a tuah lio ah Pope Francis nih Khrihfa hna hrem an tonnak kong a chim mi ah, hlan Khrifa hna nak in tu chan Khrihfa hna hrem le thah an ton deuh nak kong a chim.\nMah bantuk cawnpiak nak a tuah lio ah cun Khrihfa hna hrem le thah an tonnak kong zong voitam pi a nolh.\nKum 2005 thawk in 2015 tiang chung lawng hmanh ah hin thongza reng lo Khrihfa hna thah an tong cang tiah zumh a si.\nPope Francis nih a ti mi cu: “hi bantuk harsat hrem tonnak hna hi a ran khawh chungin a dih i a daih khawhnak hnga caah thlacamnak le ruahchannak nganpi ngei hna u sih”.\nKhrihfa hna zong nih a hrem tu hna cung zongah ta far bantuk lungthin ngeih in um ti thiam dingin a chim i: “Cu bantuk hrem le thah a tong mi hna zong Bawipa a pum chungah pumkhat sinak, Bupi he pumkhat sinak” a si tiah a chim rih.\nCun, ralrinnak a chim rih mi cu: “Mah le mah i zangfah tuknak thinlung, siloah, a ingtuarmi kan si peng ko timi thinlung ngeih lo ding” zong a chim rih.\nKhrihfa hna cu midang hna nih an nehsawh hna tikah, cu cu hrem si nak he aa lo hrimhrim lo tiah a ti rih.\nA caan ah cun zumtu hna zong kan palhthiam tawn ko: zeicah tiah cun “Kan nunnak ah Khrih kan thlau tawn i a thawngtha bia thawtnak zong kan theih lo caah a si thiam” tiah Pope nih a ti.\nPope Francis nih mithiang Paul kong he tahchunhnak a chim mi cu: “Biatak a theih tikah amah cu mi dawt a thiam mi, hremnak le harsatnak a ton mi cung zongah lunglawm tein a cohlang thiam tu a si” tiah a ti.\nAid to the Church in Need (ACN) kum chiar theihternak (report) ah an chim mi cu, kum 2017 in 2019 kar lak ah Khrihfa 300 million hrem le thah an tong tiah an ti.


Pathian thimmi Israel a uktu Pathian nih dantatnak a pek ve hna – Chin Channel News\nPathian thimmi Israel a uktu Pathian nih dantatnak a pek ve hna\nJanuary 17, 2021 chinchannelnews.com KNOWLEDGE 0\nRAM TAMPI NIH ISRAEL AN I UK SUAL\nCucaah (a) Izip miphun cu Pathian nih an fapa upabik poh a thah piak dih hna i harnak phunphun an cungah a tlun ter. (b) Pharoah ralkap rili sen ah Pathaian nih a thah piak dih hna. (c) Hlan lio Izip ram cu Assyria, Grcece le Rome nih caan saupi a rak uk ve hna. (d) Arab muslim siangpahrang pawl nih kum 1000 reng lo an rak uk. (e) Cucaah an miphun a tlau, an holh a tlau. Original Izip holh vawlei ah a tlau cang, Arab holh in atu an holh dih cang. (f) Britain nih can saupi a rak uk ve tthan hna. (g) Atu ah cun Muslim lawngte an si ngawt. (h) Atu ah ram sifaak ngaimi asi.\nPathian nih Abraham sinah thluachuah an pemi cu thluachuah ka peek ve hna lai, chiat an serhmi cu chiat ka serh ve hna lai (Gen. 12: 1-6) tiah bia a kamhmi hi atu tiang ah a hmun. Abraham chan in thluachuah peek asimi Israel a uktu pawl cu rawhralnak a tong lomi an um lo. America cu Israel a dirkamh peng caah a tthangcho chin lengmang. Israel thuachuah a petu cu Pathian nih thlua a chuah ve hna. Israel a uktu ram tampi cu adikmi Pathian an bia lo i cucu thluachuah hmuh lo adonghnak asi. AungMyintThang\nKum 4 chung Democratics nih WhiteHouse,Senate le House an hruai dih lai caah zeidah a chuak lai?\nMessi le Ronaldo nih Rooney Thlahnak bia an chim


Cherubim Vancungmi Zuk | Radio Veritas Asia\nCherubim Vancungmi Zuk\nPathian tuahter mi Milem Zuk\nBawipa le Israel mi nih an tuahmi biakamnak biahren cu a hmunmi Pathian he pehtlai lomi saram, khuachia khuahrum hna milem tuahnak le biaknak kong lawng aa tel i Pathian i khamhnak ca timhtuahnak ah aa telmi Jesuh milem, Bawinu milem, Lamkaltu hna milem, Vancung mi hna milem, mithiang hna milem kernak, upat peknak hna hi an biahren ah aa tel hrimhrim lo. Hi thil hna a cangte lai ti hi Pathian nih a theih chungcang ko nain biakamnak (biahren) ah a rak telh hrimhrim lo. Hawile Khrihfa hna nih Bible kha a parvuan lawng rel in a sullam taktak theih `tung loin an soisel tawn mi cu an palhtuk mi a si. Cu dot ah biakamnak ca lawng a si rih caah “Pathian nih ka mi hna cawnpiak awk ah lungtlap cung i ka `tialmi ka nawlbia hna na kut ah chanh awkah, tlangcung ah rak kai, tiah Moses kha a auh, nisawm li khengte tlangcung ahcun Pathian he bia an i ruah” (Exo 24:12-18).\nCu tlangcung ahcun Pathian pekmi nawlbia pahra aa `tialnak lungtlap chiahnak caah, “Kei cu nanmah he um awk caah, a thiangmi hmun (puan biakinn) kha ser hna seh. Kan chimh laimi thlam pungsan, `tamhning he aa khat in nan tuah lai, tiin thawhlawm a thawhter hna i amah nih a pekmi biakamnak kha Pathian nih a serter mi biakamnak kuang chungah chiah awkah, a tung donghnih le khapkhat, a vang dongkhat le khapkhat a simi biak`theng zong kha sui in nan ser lai, tiah Pathian nih Moses sinah a chimh mi kha (Exo 25:1-17) ah kan hmuh`han. Hi Bible hi `tha tein rel tuah uh. Nannih nih Mary zuk le mithiang hna zuk cu chim lo, kha Pathian Fapa zuk le milem tuah kha zeicah nan al? Cu zuk le milem hna cu Jesuh zuk nakin an sang deuh maw? Thlam, biak`theng hna nih mit in hmuhkhawh lomi Pathian a um kha mitthlam ah a cuanter i Pathian kha ruahdamh khawhnak caah muisam an cuanter mi a si.\nCuve bangin Jesuh zuk nih atu hi vawlei ah kan hmuhkhawh ti lomi Khrih Bawipa a umnak kha mit in hmuh i lungthin in hmuhkhawh ding caah muisam a cuanter. Pathian nih “Cherubim pahnih hna milem zong kha na ser lai i biakamnak hngalhter `thantu kuangchin (biak`theng) a dongki pahnih ahkhan pakhat veve na chiah hna lai. Kuangchin kha an ven khawhnak hnga Cherubim nih khan an cunglei veve ah an thla kha an samh veve lai; hmaitonh in an um lai i kuangchin (biak`heng) kha an zoh veve lai. Biakamnak hngalhter `thantu kuangchin (biak`theng) kha a kuang cungah na chiah lai. A chungah cun lungtlap pahnih kan pek lai mi kha na chiah hna lai. Cuka ahcun kan ton lai; Israel mi hna caah ka timi ka nawlbia vialte cu kuangchin cung le kuang cung i a ummi Cherubim pahnih hna karlak cun kan pek tawn lai,” (Exo 25:18-22) tiah Moses kha a ti.\nHi Bible hi kan hawi pawl nih an hmulo maw? Zeicahdah milem an biak tiin Catholic kha an soisel. Fiangte kan chim ahcun, Catholic Biakinn hna nan va kal a si ahcun thla pahnih a ngeimi vancung mi milem nan hmuh lai. Jesuh milem, Nu Mary milem, mithiang hna (Saints) milem an um lai. Hi hna nak in a sang deuh mi Jesuh milem a um lai. Nu Mary milem, vancung mi hna milem, mithiang hna milem zong atu ah kan mit in kan hmu kho ti hna lo nain a rak nung taktak mi, Pathian nih a rak hman mi an si kha kan mit in kan hmuh i an ziaza `tha kha kan lungthin in kan i lak, kan i zohchunh i kan upat hna khawhnak caah a si. Bible kha `tha tein kan rel ahcun Pathian a rak fial mi vancung mi zuk le milem kha an tuah cio i Bible a zul taktak mi hna nih cun Catholic tuah ningkel kha philh hlah uh.\nPathian nih a tuahter mi vancung mi milem tuahnak Bible he, Pathian bia kha nan zul maw? Kannih Catholic pawl cu vancung mi milem tuahnak in Pathian bia kha kan zulh. Catholic pawl nih milem an biak kan ti hna ahcun, Pathian nih zeicahdah Pathian a si lomi vancung mi Cherubim milem tuah a fial kun hna hnga? Na soisel hlan ah Pathian tu kha hal hmasa uh, cun vawlei cung le rili tangah milem tuah hlah, lukun hlah a ti tu Pathian cu budang hmuhnak in a lih a hrawkhroltu cu Pathian a si ko lo maw?\n#Kan pehthan lai>>>>


UNHCR Chief : Chin ralzaam humhimnak dihdonghter 'Cessation' biafang hi hman ding a si lo - THE CHINLAND POST\nUNHCR Chief : Chin ralzaam humhimnak dihdonghter ‘Cessation’ biafang hi hman ding a si lo\nUNHCR Chief he tonnak\nTCP Online| 2019 March 5 – UNHCR Malaysia zung ah lutlai ngan bik Mr. Thomas Albrecht (Chief of Mission) nih humhimnak dihter (cessation) timi biafang hi rak hman ding a si lo, atu hnu hrimhrim zong ah hmang tihlah u tiah 2019 March 1 (cawn ninga) i CHRO, ACF upa le ICC upa na he tonbiaruahnak an ngeih lio a chim tiah kan theih.\nHi kong he pehtlaih in tonnak ah a telmi Community hruaitu upa pakhat nih a tanglei bantuk in Chinland Post ah a chim.\n“Kan duhmi vialte cu a kan hruaitu upa nih an chim i, an hal dih hnu ah biahalnak in kan peh. Cu biahalnak ahcun, UNHCR nih ralzam hna i thim ding pahnih (option 1 le 2) hi 2019 Feb. 15 in cun i thim a si ti lo. Kan i lawm lai maw, lawm lai lo ti zong kan fiang lo. Cucu, zei ruang ah dah a si, humhimnak hi tah Chin ralzam caah cun dihdonghter (cessation) cu kan si lai maw? A tha maw kan si, a chia dah? tiah kan hal tik ah, atu bantuk in a kan leh hi a si”.\n‘Cessation’ timi humhimnak dihdonghter timi hi rak hman lo ding mi bak a si. UNHCR nih ram pakhat ah thlennak a um ahcun, kan tuah tawnmi sining zohthannak ‘reveiw’ cu a um tawn ko. Nain, atutan Chin miphun ralzam hna caah hin, zei ruang ah dik an rak hman. Rak hman ding a si lo i, hi hnu zong ah hmang ti hlah u. Cun, option 1 le 2 thim ding kong ah thim a hau ti lo. Kan tuah hrammi a si. Hi zong a tha lei in nan ruah khawh. Atu lio ah, kan phung kan zohfelnak (review) ah a telmi a si. Cucaah, hi bantuk kan tuahmi sining zohthannak ‘review’ hlawntlin khawhnak ding le thlenremhnak (change) a um khawhnak ahcun, Chin ramkulh le Kawlram sining tha tein thawng kan theih peng a hau. Cucu, a biapi tukmi a si tiah Thomas nih cun a chim.\nMr. Thomas Albrecht, UNHCR Chief of Mission (Malaysia) he zaanriah dumtinak\nCun, Ralzam Sining Biakhiahnak (Refugee Status Determination-RSD) lutlaitu zong nih, “Laitlang le Kawlram sining hi nuhrin covo kong theng silo in, a tlangpi in zatlang thanchonak, lam le sul, pehtliahnak dangdang thanchonak, chawlehthalnak lei thanchonak, tbk. tiang kan theih dih a hau. Cucu lawng ah biakhiahnak a dikfelmi le a hmanmi kan tuah khawh lai tiah a chim.\nMarch 1 ah UNHCR zung le Australian High Comission he tonnak an ngeih dih hnu in, Senator tawlrelnak in UNHCR le Australia High Comission upa hna he zaanriah eitinak zong an ngei. Cu ahcun, UNHCR Malaysia lutlai bik Mr. Thomas Albrecht lawng silo in, Acting Australian High Commission Mr. Michael Growder le Nuhrin Covo lutlai simi le First Secretary Jane Bartlett zong an i tel tiah kan theih.\nCommunity upa pakhat nih, ‘atu bantuk in Chin ralzam nih kan duhmi poah chimrel khawhnak caantha kan ngeih khawhmi hi kan ruahning leng a si. Kan tong bal lo. Kan duh herhmi poah zalong tein kan chim khawh dih, caan saupi biaruahnak kan ngei kho i kan i lawm taktak’ tiah Chinland Post ah a chim.\nTutan UNHCR Malaysia, Australian High Commission Malaysia le Chin upa (CHRO, ACF le ICC) hna tonnak hi Australia in Senator Dean Smith tawlrelpinak le tlangtlaknak in a si tiah kan theih.\nPrevious Pathawng Rung Lian Ceu Nagaland Paih Ding PPV Cawk Khawh Asi Cang\nNext Naga Coach Pa Nih Chinmi Aa Pai Ding 5 Paih Phunglam A Cawnpiak Hna Lai


Dr. Pari: Rak Hngal Law Cu Na Buai Hnga Lo – Lai Lungrawn Post\nDr. Pari: Rak Hngal Law Cu Na Buai Hnga Lo\nMay 24, 2020 May 24, 2020 admin Theihtlei\nDr. Pari: 21 century ah kan ral pakhat cu “hngalh lo nak (ignorance)” a si. Mit in hmuh lo mi ral a si caah tih a nung taktak. Nupa sinak kong ka chimmi sual ah a ruat mi hna nih nan i tlaih mi Baibal kha “1 Korin 7:1-5 rel tuah u. A dang tampi um rih len. Nu le va pakhat le pakhat nan lung i riamh ter u. Satan tukforhnak chungah nan luh nak hnga lo nuva sinak kha thawk than ko uh” Baibal i Korin krihfa buu karlak i an buainak tete khi hngalh lo nak in ai thawk mi a si. Kan hngalh ko an timi ahkhan hngalh lo nak ai tel. Inn chungkhar buainak, nuva karlak buainak te hna zong hi hngalh lo nak in a ra mi an si.\nNungak tlangval pawl nupa sinak hi pingpang ah an hman sual nak hnga lo cawnpiak nak zong a herh. Mino pawl nih sualnak ah an hman lai timi ruahnak cu ai palh taktak mi a si. An no lio hi hormone ai thlen caan a si i anmah tein an lung a tho cia cang. A cheu cu ho zong nih chimh loin an rak sual diam cang. Cucaah nupa kong cawn piak chung mi tu nih an nun a sersiam deuh. Nain atu keimah ka chimmi cu nuva karlak kong bia lehnak a si i nan thleidan thiam a herh. Hi kong cu ka page like le follow mi hna ca lawngah ka chimmi a si. A lenglei caah ka chimmi a si lo. Ka fans pawl nih nan theih thiam caah kai lawm.\nThawngpang dang rechih>>> President Trump nih nizan Friday i White House Press Conference ah a chim mi cu, “Khrihfa biakinn le biaknak dang hmunhma vialte hi kan on piak hna a herh cang, Governor hna nih nan rian hma nan laak ding a si cang tiah a chim. Tuzarh Sunday thawk hrimhrim in Governor hna nih a biapi tukmi zumhnak lei hmunhma hi nan on a herh, nan duh lo ah cun ka pahter chih hna lai” tiah a chim. President Trump: State Governor cheukhat nih zuu dawr le nau hrawhnak sekhan nan on ter hna nain biakinn nan on duh lomi hi a dik lo tukmi a si, kanram damnak caah faakpi in thla kan cam a herh lio caan a si cang tiah a chim.\nCoronavirus hi a thiang dih timi cu a um kho lai lo. Cumpi tlangrai sawsawh hmanh atu tiang a thiang dih kho lo. US ah hin kum khat ah nau hrawh, nau thah ruangah minung 295,000 an thi nain biakinn an khar hlei lo. Flu in kum khat ah minung 61000 an thi nain biakinn an khar hlei lo. Motor accident in kum khat ah minung 380000 an thi nain biakinn an khar hlei lo. Federal cozah nih onnak dingah nawl apek cang hna nain atu tiang biakinn on khawh a si rih lo. State cozah le, state cozah tang, county hna nih on an duh rih lo caah atu tiang biakinn on khawh a si rih lo. Salai Lairamthang\nZeitlukin Dah President Trum Nih Khrihfa A Dirkamh Timi Tutan A Bia Nih A Langhter Chin Chin\nSalai Lungthli Tum Nih Free Bakin A Tuah Cang, US Um Mi Nih Laitlang Na Chungkhat Kuat Na Duh Cun Amah Hi Panh Ve


Lawmhpi Cio Hna Usih : Khampat Ah Khua Sa Mi Iang Khun Tial Nih Laimi Phun Huap In Pakhat Nak 5 D A Hmu – FIAKFAIROCK\nLawmhpi Cio Hna Usih : Khampat Ah Khua Sa Mi Iang Khun Tial Nih Laimi Phun Huap In Pakhat Nak 5 D A Hmu\nKawlram Tanghra result cu a chuah cang caah kan um nak hmun cio in mah le khua dirhmun cio cu theih cio a si cang. Micheu cu an i nuamh len lio ah micheu cu mitthli he ‘inn leng’ zong chuak ngam lo in khua a sa mi an tam pi lai. Cucu vawleicung phung a si ko caah a tuarzia thiam tu a hau i hmailei tu ah ka aung ve te hrimhrim lai timi lungthinput belte cu ngeih a hau ve.\nKanmah lai miphun bak a si mi Nungak Iang Khun Tial nih 5D (Eng,Chem,phys,maths,Bio) an kan hmuh piak caah lunglawmhnak le upatnak kan pek. Iang Khun Tial hi Rev. Van Lal Uk (Farrawn) le Pi Thlia Par (Zaantlang) hna i an fa le lak ah a hniang bik pahnih nak a si.\nAn chung khar in Khanpat Myo-No.4 ah khua an sak liopi a si. A pa hi kum 2016 ah khan Khampat No.4 ah Believers Church Myanmar (BCM) ah cantling rian a ttuan mi a si i a tu hi Church Pastor a ttuan cuahmah lio a si.


CNLD HRUAITU UPA NIH KA BIAHALNAK 80% AN KA LEH: DR TLUANG ZA THANG – The Chinlung Post\nCNLD HRUAITU UPA NIH KA BIAHALNAK 80% AN KA LEH: DR TLUANG ZA THANG\nSeptember 28, 2020 admin Chin 0\n2020 Thimnak ah CNLD Slogan asimi MIPHUN COVO LAAK THAN DINGAH he pehtlaiin Biahlanak ka tuahmi cungah CNLD General Secretary Salai Ceu Bik Thawng nih bialehnak a ka tuah caah tampi kai lawm. Thil pakhat khat kong tlamtling ngaiin theihhngalh duh tikah Q&A a um ahhin a tlamtling khun tihi ka ruahnak si. Ram le Miphun caah hlawknak a um lai tiah ruahchannak ka ngei.\nMidang nih nanmah ruahnak in bialehnak nan tuahmi le biahalnak nan ka tuah chinmi pawl ka hmuh len, leh kan tiim lem hna loh.CNLD kongkau ah fiangfai deuh in theihkauhnak le sining cuaithlai khawhnak nan i chap cio lai tiah ka ruah. Debate asi loh tihi nan hngalh cio a herh.Biahalnak ka tuah i bialehnak an ka tuah. Cucu, i lawmhawk asi. Theih nan duhmi a um ve rih ahcun, biahalnak tuah ve ko hna uh.\nBiahalnak ka tuahmi cungah mi cheukhat nih Patronising-Air ah nan ruah. Nanmah ruahnak asi caah chim ding ka ngei loh. CNLD Hruaitu upa hna biahalnak ka tuahmi hna 80% an ka leh caah tampi kai lawm ti vial chim ka duh.(Khuate lei ka kal caah atu ceo bialehnak cungah lunglawmhnak bia ka vun chim khawh).\nSalai Ngun San Aung Comment: Hngalh duh tak ahcun si theng hnga maw ti hna ka ruat eh Sayakyi lungthiang tein mu.. NLD hi tah biahal awk na ngei hna dik maw? Dr Tluang Za Thang Lehnak:Kei ka ramkhel ning hi cu phundang deuh si ti ko ning.Fiangfai deuhin Kan theih viar deuh a herh timi lungput le theih a herhmi tete an theihter lengmang hna lomi ruangah tbk ruahnak he si.\nQ.6 khi, hngakchia biahal ah an ruah. Siko lo maw?Atulio CNLD hi keimah hmuhnak ahcun ramkhel party an sinak ah kum 1 hrawnghraang party an si in ka hmuh hna. An hngakchia ngaingai rih. A herh ruangah a si khawhnak lam in ai fonhmi Party an si. CNLD hi GOP hna ah i ruat sual hna hlah seh. Promotion tampi an i tuah hau rih tiah ka ruah hna. Atu Q.6 khi CNLD MP Candidates khi hna 3 khi, zoh hna uh, ramveih thiammi bak an si khih.\nSalu phur loin an tlung lai loh khih tbk in Advertise or Promote an i tuahthiam hau hnga lo maw? CNLD hi a tharhlaam te Party dawhawh an si hih, an i philh rua. An Party tthing cio kha an mitthlaam ah a cuang rua ka ti. Miphun Party antimi a thlarau ahcun a hlaan an Party he ai khat lai nain atu CNLD cu Lungthu Pathum bunhmi bantuk Party tharhlaam te an si caah ralring ngai le fimkhur ngaiin a cawlcang ding an si. Pakhat tluukngalh sual a ngah lai loh.\nHiti ning hin fekfuan tein hmailei ah kaar an hlaan khawh ahcun an cak ziahmah te ko lai. Lungsau zong a herh ngai lai.CNLD a ttanh bakmi tampi khi hmailei ahcun Party hruaitu hmanh nih chaak an rengh khawh hna lo ding (hremlomi phun) tam ngai dawh an si khi mu. Atulio ahcun an uar ngai men hna kho,asinain chengpalang ah a tlaakpitu zong an si kho hna khih.\nKei cu Ram le Miphun biatak tein, a lamkip in a sersiam khomi/ ding paoh ka ttanh ko hna. Cuti ka ti tikah a minunh bak ka zoh tinak si fawn loh. Atutan ahhin NPT Palai le HKA Palai tiin duhpiak deuhmi ka ngei.Party ah “Neutral” zong ka si fawn loh. Sau ngai kan lehmi zong hi zei cu si theng…. men lai loh na ti hoi hnga dek maw?\nZuan Hnawh Colh Hau Lingfim loin Tlangval Tha Cung Thang\nCHIN PARTY AI TIMI HNA PARIAT HLEI NAN HMU LAI LO


TONNAK AN TUAH RUANGMANG CANG - TIMES OF CHIN NEWS\nTONNAK AN TUAH RUANGMANG CANG\nPosted By: thawngthawng February 17, 2022\nRussian le Ukraine kong ah NATO nih tonnak an tuah. Belgium ram Brussels khua ah NATO chungtel ram i Secretary of Defence pawl cu February 15 in 16 tiang ni hnih chung tonnnak an an ngei. Cu tonnak ahcun Ukraine ram NATO chungtel a si cun lunglawm tein kan cohlan ko tinak le Russia nih a ramri leng in a cawlcanghnak le a buar in rian a tuannak zong kan khampi lai tiah an lungrualnak an langhter.\nNATO Gen. Secretary Jens Stoltenberg nih Russia cu a ralkap pawl ka fim cang hna lai tiah thawng a thanh ko nain, Ukraine ramri ah fak ngai in cawnnak a ngeih caah a ramri leng a rak lonh kho mi a si. Sihmanhsehlaw, Palai le Palai i ceihhmainak in buainak a daihkhawhnak hnga kan i ruahchan tiah a chim.Gen. Secretary nih Russia nih a ngeihmi nuclear hriamnam kong kham khawhnak caah thli tein biaruahnak kan ngei tiah a chim.TCP\nThawngpang dang. Zarhkhat Chung Ah Ralhrang kawlralkap minung 250 An Thi, 137 Hliam An Tuar! Myanmar ramchung pumpi zarhkhat chung ah kahdohnak Voi 180 leng a chuak i ralhrang kawlralkap minung 250 an thi. Cun Ralhrang KawlRalkap 137 hliam an tuar, tiah NUG Cozah in Defense Ministry nih Febuary 17 thawng ah a thanh.\nFebuary 8-14 karlak ah kahdohnak voi 186 a chuak, ralhrang nih sualnak voi 122 an tuah i sualnak ngeilo mizapi 30 an thah hna pin ah 17 an hliamh hna i 152 an tlaih hna, tiah theih a si. Tutan February 8-14 zarhkhat chung kahdohnak NUG nih a thanh mi hi Media nih an ṭial mi chirhchan in laak mi a si caah a tak ah cun hi nakin an tam deuh kho.


Min Aung Hlaing le Ralhrang nih cun a dotkhat nak asimi Ram mipi control hmanh kha thla 10 hnu tiang ah! – The Cherry Par\nMin Aung Hlaing le Ralhrang nih cun a dotkhat nak asimi Ram mipi control hmanh kha thla 10 hnu tiang ah!\nDecember 2, 2021 December 2, 2021 Cherry News\n10 months of failed coup\nMAH nih hramhram in uknak lak ai timh le kan dohnak thla 10 khengte kan phan. Mipi nih kan duhlo mi le kan doh mi cu hmual a ngei taktak. Kan mah Mipi zong kan tuar taktak ve. Asi nain mipi nih kan lung kan tthul lo. Kan ttang chinchin, kan tthawng chinchin. SAC le MAH ralhrang ram chung zong ah do an tla lo, ram leng zong ah do an tla lo chin lengmang.\n← US Um Chinmi Cheukhat Pawl, Riantuan ding a tampi ko nain, tuan huam lo hi tihnung a si!\nUN General Meeting ah kan chuahpi lai! →


US Chinmi Sining Ruah Ah Lung A Fak, Pathian Sin Thlacam Dah Ti Lo Zeihmanh Tuah Khawh Mi Kan Ngei Ti Lo – Chin World News Evening\nThlacam nak in bomh an hau-lam dang aum ti lo. Laimi ttih Kan nung tuk cang Harnak Kan Tong” Rev. Dr. Stephen Hre Kio Kan hnu leiah DC ah kan vung kal, USA cozah bawi upa kan ton hna, ka i ka chim bikmi cu Chinmi hi America kan umnak ram ahhin mittha kan si dakaw, santlai kan si dakaw. tihi asi. Ka hmai a hngal ngai.\nSihmanhsehlaw meithal dawr kan boh i meithal zun 33 a firmi phun kan si tikah ka kaa a pit, ka ngaih zong a chia, ka thin zong a hung, ka ning zong a zak. Pathian sin thlacamnak dah ti lo cun zeihmanh tuah khawh mi kan ngei ti lo.\nAtu ahcun US cozah pi bak nih biatak tein a buaipi cang hna i, minung pathum cu tlaih an si cang. A dang pathum zong a rauh hlan ah an tlaih rih fawn hna lai. US cozah nih ralhrang bantukin a ruah hna tikah a tlawmbik kum 20 leng thong an tla ko lai. US ramchung ah Chinmi chungin minung 50 leng misual he pehtlaihnak a ngeimi an um cang hna. Mah ti ning te kan si ahcun hi hnu kum 10 ahcun minung zakhat leng kan si cang lai.\nCu lawng si loin a donghnak ahcun Chinmi hi US ramchung hmanh ah kan um kho te lai lo. Hi kong ruah ahcun ngaih zong a chia i, ning zong a zak ngaingai. Cucaah zeihmanh tuah khawh mi kan ngei lo, Pathian sin thlacamnak dah ti lo cun. Tling tein video ngaihchih\nBreaking News🤦♀Thlacam nak in bomh an hau-lam dang aum ti lo/Lai mi ttih Kan nung tuk cang /Rev. Dr. Stephen Hre Kio -“Harnak Kan Tong""Kan hnu leiah DC ah kan vung kal, USA cozah bawi upa kan ton hna, ka chimbikmi cu America kan umnak ram ahhin mittha kan si dakaw, santlai kan si dakaw.. tihi asi. Ka hmai a hngal ngai. Sihmanhsehlaw meithal dawr kan boh i meithal zun 33 a firmi phun kan si tikah ka kaa a pit, ka ngaih zong a chia, ka thin zong a hung, ka ning zong a zak"\nPosted by Saisih TlaangAu on Monday, 19 August 2019\nVideo Credit: Saisih Tlangau


KALAY PAWNG I KAHNAK AH RALHRANG BAWI PAKHAT A NUNNAK ALIAM – The Chinlung Post\nNizan Kalaymyo pawng ralhrang ralkap le mipi an i kahnak kongah thawngpang theihkhawh tawk. Nizan April nikhat Kalaymyo pawng Chawngkhua khua i, i kahnak ah mipi lei in a nunnak aliammi hi minung pathum an si. Cun ralhrang kawlralkap bawi pakhat zong a nunnak aliam ve tiah theih a si. An i kahnak hi hmun hnih ah a si.\nNizan zanlei suimilam pathum hrawngah i kahnak caan cu a si. Ralhrang ralkap nih Chawngkhua an luhpah ah hin inn tangah a thu sawhsaw komi kum 60 a si cang mi minung pakhat zong an kah i, a nunnak aliam tiah an langhter chih. Cun ralhrang kawlralkap phomh dingin a rak rami Waibula minung pakhat cu a hngawng ah an kah i, a nunnak aliam.\nKawlralkap ralhrang bawi pakhat mipi lei nih an kahthah mi hi Aung Cian Tha i kahnak ah a nunnak aliam hi asi. Cu ralhrang kawlralkap bawi a nunnak aliammi ruak lak ding le mipi kap dingah ralhrang pawl a bawm dingin Kalaymyo ralhrang ralkap hna cu an i thawh i, Chawngkhua ah mipi he an i kah hi a si. Lampi hlei an hrawh caah Sitha ah ralkap an chiah hna i, motor cu akir ti asi.\nRalhrang kawlralkap pawl hi minung sawmthum renglo hi ke in an kal hna, Hriamnam ngan zong in an kahhna i, mipi pawl cu an i thup dih hna. Ralhrang ralkap pawl nih Bike an hmuh mi zong an kah dih pin ah thilri zong an hrawh rih hna. An i kahnak hnu suimilam panga le ti ah mipi humhhimtu pawl cu hnukir in an i thup hna caah ralkap pawl cu an kal tthan kho tiah khuami pakhat nih a chim.\nNizan Chawngkhua i kahnak ah hin ralhrang kawlralkap hna nih bomb zong an puah. Cun ralhrang ralkap lei hi hliam atuarmi zong an um. Asinain fiang in theih asi lo. Sihmanhsehlaw fiangtein an theihmi tu cu a cunglei langhter cang bantukin ralhrang ralkap bawi pakhat a nunnak aliam.\nRALHRANG NIH THILTUAH HI VUN ZOH TUAH UH, KHUACHIA AN RENG TI LO


zohchunawk tthabik Khrihfabu tiah kan ruahmi Zophei Iowa Christian Church – Zion Tlang Media\nCNF family zohkhenhnak UCCF cung ah Vawlei cung Chin Khrihfabu vialte lak ah 2019 kum ah zohchunhawk tthabik khrihfabu tiah thimmi Zophei Iowa Chrisrian Church (ZICC) member cheukhat pawl hmanthlak. (Nuhmei nu nih a ngeih chun phaisa phar 2 a pek mi cu mirum pa nih tampi a pek mi nak in Pathian hmai/mit ah a ngan deuh) Vawilei cung ramkip i kan Chin khrihfabu tampi nih miphun nan dawt ruang, CNF nan ttanh ruang le kan Pathian nawl nan ngaih ruang ah UCCF ah mission rian nan ti khawh chung in nan ruak ttuan cio mi kan hmuh tik ah CNF le UCCF rianttuantu kan ni lawm i kan rianttuan tha nan dam ter. Kan sin ah mission rian ttha a tttuan kho rih lo mi zong nan um rih nain, kan mah UCCF rianttuan tu nan sin ah rak rat in rak chim nak caanttha kan ngeih rih lo ca tu ah a si i, hi UCCF hi mission filed tthatuk, a bia pi tuk ti nan vun hmuh tik ah cun nan rak i tel ve hrim hrim te ko lai tiah kan zumh. A cheu khrihfabu cu Pathian nawl nan ngaih ruang ah CNF rianttuan tu kan ruahnak nak hmanh in tam deuh in UCCF ah mission nan ttuanmi kan hmuh tik ah kan hmurka in kan ni lawmhnak a ngan ning aa phuang kho lo. Pathian tu nih rak in cinken piak dih ko hna seh. Cu tampi lak ah UCCF nih 2019 ah zohchunawk tthabik Khrihfabu tiah kan ruahmi Zophei Iowa Christian Church (ZICC) pawl an kong hi a tlawm te vun ttial ka duh.\nZICC Cu Iowa ramkulh, Columbus Junction khua ah a um. Columbus Junction khua USA ram i khua ka phanh mi lak ah khuahlun bik, a ttha tuk lemti lo mi khuafa te khi a si i, 2010 (?) a hmasa bik CNF GS Pu Thla Hei he kan va phanh ka cu zeitindah mah ka pi ah hin nan um ning a si ti zong in ka rak hal bal rua hna ka ti. Asinain, kan Siangbawi Carson chuahnak khua a si ti ka rak theih hlan a si caah a si. Kan Chin ram ah missionnary a ra hmasa mi kan pa Authur Carson chuahnak khua a si i, Chin miphun vialte nih kan theihchan tak tak mi khua, phanh kan duh dih mi khua a si. Kan Siangbawi Carson dawtnak, philhlo nak he Carson khua kan hngahpiak timi lungthin he lungfek te in a um mi an si tik ah Columbus Junction a um mi kan miphun hna cu khua dang tthial an duh ti lo. Kan Chin Khrihfabu pa 2 an um i, ZICC le Carson Chin Baptist Chuch (CCBC) an si. CCBC zong hi CNF nih Chinland Club (CC) ah siseh, UCCF ah siseh kan ni bochan taktak mi tthiam tthiam an si i, an pastor cu Rev. Benjamin Sang Bawi a si i, an Church Chairman cu Pu Tin Hrang Lian a si.\nZICC hi hmanthlak ah ka langh ter bantuk khan member (71) lawng an si i, upa tipiling cia cu (45) an si. An Pastor cu Rev. Sui Hei a si i, an Church Chairman cu Pu Biak Lian a si. Kumkhat an Budget hi $80,000 hrawng a si i, UCCF i mission caah kan hal tawn mi hna cu one percent (1%) a si. Pathian zumhnak ah a zumhnak a tthawng deuh mi pauh cu miphun kong le CNF zong ah thlachiat a ruat deuh mi an si caah an kan bawmh lai ti cu kan ruat cia, nain $800, $900 hrawng khin kan tuak. Bawmhnak ca kan kuat hna tlawmpal ah lailei phaisa kuat khin khualtlawng pawl sin ah cash in $2,000 an rak kan kuat. A tlawm pal ah khualtlawng pawl sin tthiamtthiam in an Nubu nih $300 an rak kan kuat chap. A hnu lei ah khin $700 an rak kan kuat. A tam ngai cang i hi $700 hi a ho nih dah a kan kuat tiahk anchawnh hna. Kan mino nih $500, sunday school nih $200 kan nin kuat hna an ti. ZICC a zaapi nan kank uat mihi $3,000 a si cang a tam tuk kan ni lawm tuk hringhran ka ti i, CNF family caah mission tuah cu a herh tuk cu ta an ti. Kan nih lawm hringhran.\nZICC nih kumkhat a budget $80,000 chung ah $3,000 UCCF ah mission a ttuan cu an budget in (3.75 %) a kan hman piak a si. Dallas, TX hrawng i kumkhat ah Budget one million a ngei mi kan Chin church pawl nih ZICC bantuk in kan ti piak khawh ve hna seh law Church pakhat sinin kumkhat($37,500) hrawng kan hmuh lai tinak a si i, Indianapolis, Indiana i kumkhat Budget two millions a ngei kan Chin Church pakhat siin kumkhat ($75,000) kan hmuh lai tinak a si. A hlei in miphun dawtnak,CNF siaherhnak le Pathian nawlngeihnak he UCCF ah mission dawh tak tak a rak ttuan mi ZICC khrihfa bu caah kan miphun vialte kan ni lawm i, Kan miphun zaapi in an caah thla campiak cio ko hna uh sih. An hmanthlak chung i an zaa pi a khup an ni bil i thla an camnak te nih mi dang vialte kan lungthin ah dawtnak rian a ttuan. ZICC kan ni lawm tuk. Hi nanmi ssiondawhhi kan ngol piak hin hlah uh. Nan hawi, Daniel Sakhong.\nPrevious Post:Federal & Self-Determination lakpiak a kan timtu nih contract tamnak hmun an icuh\nNext Post:Chin ram ah Chin Khuapi hruaitu hna hi zeibantuk minung ko dah an si tawn hnga


Sibawi Ron Daniels, Coronavirus damlo zohkhentu nih, Coronavirus damlo an thi hlan te ah, a sin ah an hal tawn mi a chim mi cu ngaihchiat bak si ko – Thechinlungnews\nSibawi Ron Daniels, Coronavirus damlo zohkhentu nih, Coronavirus damlo an thi hlan te ah, a sin ah an hal tawn mi a chim mi cu ngaihchiat bak si ko\nThawngpang tha chim ding a um lo, Dr. Ron Daniel Birmingham Hospital ah sibawi a ttuan lio mi nih a chim mi a si. Sibaw, nurse le support staff pawl nih har an ti bik mi cu C-19 ruangah damlo pawl nih an thi hlan ah an chungkhar hna an hmuh kho ti lo caah, an thi lai tiah an nih theih cang hnuah skype hmangin an chungkhar sin ah mangtha tiah bia an chawn tawn mi cu celh ding a si lo, mitthli tlak loin um khawh a si lo tiin a chim.\nDamlo ruangah a thi mi hna cu, an thi hlan ah an chungkhar dihlak he hmun khat ah thuin a dawnnak caan an hmang tawn, natein Covid ruangah a damlo mi hna cu an thih hlan ah an chungkhar a ho hman an pawngah thutngam si lo caah, Sibawi le Nurse te pawl nih an pawngah thutpi i an caan dawnnak cu kan hmang pi tawn hna mah bantuk caan hi Duty pawl caah celh ding a si lo tiin a chim chap.\nCoronavirus zawtnak ruangah ICU ah um mi Pastor Mark McClurg, A dam lo buin UK PM Boris Jonhson caah thlacampiak tu cungah Pathian thil tuah mi cu khuruahhar bak a si……Coronavirus ruangah ICU ah a um, natein amah hman i ruat lo in UK PM Boris Johnson caah thlacampiaktu cungah Pathian thil tuah ning le a thlacamnak Pathian nih a leh ning hi a sunglawi tak tak. Pathian thil tuah ning hi amak chin lengmang ko, atu tiang coronavirus sii an hmuh lo, natein Pathian nih midang cungah a thiltuah khawhning a langter thluamah lio a si. Pastor, Coronavirus ruangah ICU tiang a phan mi nih a chim ning ah cun “Pathian nih UK PM. Johnson cun ah a thawh a chuah in damnak a ngei khawhnak caah ttin thla a cam piaknak” kong a chim\nBe the first to comment on "Sibawi Ron Daniels, Coronavirus damlo zohkhentu nih, Coronavirus damlo an thi hlan te ah, a sin ah an hal tawn mi a chim mi cu ngaihchiat bak si ko"


Hakha Mino 5 cu “Chin Paralttha” tiah Upatnak Hmanthlak an Tarpiak Hna – Onlinenungak\nHakha ah Ralkap nih tlaih ding in an hmanthlak an tarmi hna Lai mino 5 cu “Chinmi Paralttha Hna” tiah tu zan ah Hakha mipi nih upatnak hmanthlak an tarpiak hna. Min Cung Sang, The Chin Journal.\nAn um nak a ho nih an thei ti hna loh. Him dam te’in an um ti’ah thawngpang tha kan theih.14/2/21 Zaan 5:30 hrawng tiang Farkawn, Mizo ram ah Chin Ralzam 120-140 karlak an phan cang ti le, Zarhteni 13/2 ah khan Farkawn khua Helipad ah India Ralkap Assam Rifles pawl Company-2 Helicopter in an van i chek/phan thluahmah ti’ ah thawng fianffai te’ in kan theih.Cuca’ah,CNA maw, Chin Ralzam mi pawl zong ralring te’in thut-to i zuam cio hna uh. Kawl Ral kap le India Ralkap zong hi a thli -thup te’in an i chonh cia kho mi asi. ( Za rih seh. ) crd:MC Biklian


Theih A Herhmi- HCMF le Ralkap SAC Ton Biaruahnak – THE CHINLAND POST\nTheih A Herhmi- HCMF le Ralkap SAC Ton Biaruahnak\nCaan: 1:00 PM\nNi: 28 Feb 2021\nHmun: HBA Hall\nRalkap SAC lei nih biapi chimmi:\nPastor te biapi chimmi:\nNan fale hi control hna u nan timi hi kan tuah Khawh lai, Kan tuah lai tiah Kan in Kam kho hna lo. Cun, Kanmah Nih Kan fial mi hna an si lo. Minung an i thek dih hnu ah, tlai hna Hlah u. Civil servant pawl zong zaan ah va leng in va tong hna hlah u. Cucu, tlerh Khawnh a si caah Kan Duh lo. Kap hnih in non-violence a si ding Kan Duh.\nHakha Christian Minister’s Fellowship (HCMF) lei in bialehnak an tuah mi chung in, a biapi deuh mi le an chimmi chung in kan lak khawh tawk mizpi sin ah kan hun in hromh hna. [Hihi Official Record a si lo, Meting chung le zapi sin ah biachim nak an ngeih mi chung in a tawinak in hun tial mi a si]\nRev. Za Khar\nKan fale an hmailei (future) a rawk bantuk a si caah kanmah lawng silo in, nanmah zong nan theihthiam hna a hau. Ngakchia cu mah inn hmanh ah meh kong ah nuar hmanng mi a si. Cucaah, kan hmailei a rawk tiah an i ruah mi chung in an duhnak an langhter mi, an un mi a si caah nanmah lila nih nan theihthiam hna ding biapi.\nNihin thil a cang mi hi, HCMF nih kan fial hna lo. Kan tuahter hna lo. Anmah lungtho tein duhnak an langhter mi a si. Kan fale kan chim kho hna lai lo. Cucaah, rak cawnpiak hna u nan timi hi nanmah lei cun a si ve ko, nain kan chim kho hna lai ka zum lo. Nanmah zong nih nan fale nan chim kho hna lai ka zum lo. A cunglei nih an in fial hna ruang ah nan tuah mi a si tiah kan ruah ko. Cucaah, kan theithiam ko u, nai zong ah UN ah Palai thlah mi nih a biachim ning kha nan theih dih mi a si. Zapi lei in a tan kha nan theih dih mi a si ko.\nAtutan thil a cang mi hi, Hakha sinak lawng in nan zoh lo ding le Ramkomh ning in kan zoh piak u. Cun, [nizaan a cang mi kong ah] kan Biakinn Hmun [HBA Compound] hi, a hlan [kum 100 a rau cang mi ah] Ram ngeitu sin in Khrihfa nih kan hal mi, man khiah mi tein pek in ngah mi a si. Hopoah caah Kan on mi a si ko. Nain, nan kan upat piak ding ka duh.\nNan kan ton caah kan i lawm ko, nain tuanvo kan in Pek hna tiah nan ruah lo ding a biapi. Nan theihthiam ding biapi. Remdai tein lamzawh hi cu nan theihthiam ding caah biapi ngaingai.\nRev. Dr. Henry Siang Kung\nRemdai le buaibainak um lo (Non-violence) tein cawlcangh hi kan duh. Kan fale nih zeitluk an in Nam hna zong ah, theihthiam ko hna u.\nTulio an tuah mi lamzawh in duhnak langhter an tuah mi kongkau ah, biaruahnak in an zawh caan tbk. “a caan tawiter, silo ah lam dang deuh kawlnak” in biaruah ah a tha.\nAtutan cawlcang nak hi Biaknak he a pehtlai bak lo mi a si tihi nan theihfian ding ah kan duh. Khrihfa kan zumhnak phung ah Uknak (Ngan-ngan-zi) le Khrihfabu (Church & State) hi a then bak mi a si.\nCun, [nizaan bantuk tlaih khih mi kong ah] mi vialte an kal dih hnu, a cikpak in an i then dih hnu ah, Ralkap nih thazaang hmang in tlaih, Mibu an i thek hnu i Pakhat-hnih a tang mi tlaih tbk. cu a tha lo. Kan duh lo. Cucaah, hi hnu hmailei zong ah nan tuah tilo ding kan duh.\nRev. Ngun Thawng Mang:\nRemdaihnak kan duh bang in, Dinfelnak le Dingthluk Lairelnak (Justice) zong a duh mi dan si. Kan dirpi mi zong a si. Kan dirhmun cu Justice kan dirpi mi hi a si. Cucaah, mizapi nih nawlhalnak le fialnak ruang ah, hriamtlaih phu hnih karlak ah tlangtlatu sinak dirhmun kan rak lak i, kum 1996 thawk in CNF/A le Ralkap karlak ah cawlcang mi zong hi Pastor te kan rak si. Cucu, remdaihnak (peace) kan duhnak le dingthluk lairel (justice) kan duhnak ruang ah, Pastor te hi rak kan hruai u an ti caah kan rak dir. Nihin ni tiang a kal i NCA minthutnak tiang kan rak kalpi hna. Nain a tu tiang cu a dai lo. Remdiahnak kan duh ruang ah a rak dirmi [kan] a si.\nZalong tein chimrelnak nawl, khuahruah nak nawl [le ruahnak i dannak nawl] kan ngei dih. Hramhram in umnak nakin Zawnruahnak (Metta) hi mi nih kan duh deuh. Hramhram in tuahto nakin tha tein biaruah kan duh. Cucu, a tha mi a si i dawtnak in tawlrel a tha. Nain, zeitindah kan kalpi lai? Kan fale kong ah zeitindah kan tuah lai timi cu fak deuh in kan ciah, kan khaan le kan ruah deuh a hau.\nCun, remdaih le buaibai lo (Non-violence) in a kalmi, Lamzawhnak a tuahmi mino, mipi hi lehrulhnak ah ahodah hramhram lehrulhnak (violence) a hmang hmasa. Ahodah Titoih, Gas, Meithal tbk… a hmang hmasa timi hi a biapi ngai. Cucaah, fak deuh pi in kan ruah, nan ruah a hau.\nA dang pakhat cu a luan cia mi thla ni 10 (Feb. 10) ah CPTC min in ca kan rak tial. Cucu, nanmah uktu upa le remdaihnak caah riantuan mi phu (CPTC) Karlak ah tonnak ngeih ding mi kong a si. A hlei in, Hakha hrambunh Buihahmu (Tactical Command, Hakha), Ye-Min-kyi, Htwe-oh Minkyi tbk…. nan sinah kan rak hal, nan kan tong duh lo. Cu nih cun, khua a kan ruahter ngai. Biaruahnak (negotiation) ngeih an duh lo maw timi hi kan ruah mi a si. Cucaah, hi bantuk hi hmailei ca ahcun a tha lo, kan duh lo.\nA donghnak ah, Media role: Media nih an tuah ding mi cu a cang cuahmah mi kha a can ning tein hlathlainak tuah a si. Cucu, an rian in mizapi sin ah thawngpang dik le thawngfian a um khawhnak hnga thawngzamh nak an tuah mi le thawng an thlah ruang ah nan tlaih hna. Hihi anmah an rian an tuah mi a si. Cucu, media zulhphung he a rian a tuah ko mi cu, Ziah nan tlaih? Tlaih awk a si maw? Cucu nan ruah deuh a hau!\nRev. Nawl Cung Lian\nCaan pek in nan rak kan ton caah kan i lawm. Nan tlaih hnik mi hna kong kan theih. Kan theih ning ah, an hruaitu pawl nan tlaih ding mi cazin (list) nan khawmh, cuchung ah Pastor mino cheukhat nan cazin ah nan khawmh mi hi a tha lo. A taktak ahcun, Pastor/Mino deuh hi hruaitu zong an si lo. Cun, atulio mino [duhlonak langhter mi] zong hi hruaitu an ngei lo. Amah le Anmah a tlangtla mi le a hruai mi an si. Nan tlaih hna ahcun thil tha lo chinchin a chuak kho. Cun, atuhi tam deuh cu Mino an si bang, nanmah lei in hramhram tukvelh, hriam hman (violent) le tlaihkhih nan thawk a si ahcun, Mino cu hi nak hin an hrang kho. Nanmah hi nan biapi ko. Nanmah nih nan thawk lo ahcun, Mino pawl nih rikhiah (Limit) an i chiah mi an lonh ve lai lo. Nain, nanmah nih nan thawk sual ahcun, an ri an lonh khawh ve caah tihnung chinchin. Cucu, thil tha lo a chuak kho ding mi a si. Nanmah ca zong tha lo, kanmah ca zong a tha lo tikha theihter le a donghnak ah chim ka duh.\nA cunglei hi meeting chung siseh, zapi sin ah chimmi chung in mizapi theih a herh bak tiah kan ruah caah a tawinak in tial chin than mi a si. ~ Editor\nPrevious လွတ်တော်ဥက္ကဌအပါအဝင်ဝန်ကြီးများလွတ်လာ၊ နေအိမ်အကျယ်ချုပ်ဖြင့် ချင်းပြည်နယ်အစိုးရအဖွဲ့နှင့် လွတ်တော်တာဝန်ရှိလူကြီးအားလုံးဆက်လက်ထိန်းသိမ်း\nNext Mei Inn Zi-nan Rawn Cia In


A Fate Hnuk A Dinh Lio Ah A Thihtak, Ngaih A Chia Tuk Hringhran – HRINGDILDEL LAIRAM\nA Fate Hnuk A Dinh Lio Ah A Thihtak, Ngaih A Chia Tuk Hringhran\nThailand ram ah a ummi Kawlram nu pakhat kum 21 upa amin ah Manan Nanuan an timi cu September 30 ah khan a fate hnuk a pek cuahmah lio ah a thihtak tiah an chim.\nManan Nanuan hi Myanmar lei chuak mi asi i, amah hi Shan miphun asi i, Thailand ram ah lut in mah ka ahcun pasal a nei i a um beh mi asi tiah an chim. A thihni ah hin naute cu a taap tuk i zaangfaak tuk hringhran asi tiah an chim i, inn chungah an va luh i an va zoh tik ahcun naute nu Manan Nanuan cu a rak thi cang tiah media hna nihcun an chim.\nA fate nihcun le a nu cu a thimi a theithiam ttung lo i a hnuk cu a rak dawp chih len ko tiah an chim. A fa hi thla 3 te lawng asi rih tiah an chim. Manan Nanuan pasal Sai Caing Mat zongnih a nupi cu a ngandamnak a tha ko tiah a chim i, zeiruangah dah hi tiin ruahlo piin a thih hnga ti a theih thiam lonak kong a chim ve. Doctor hna nih a thihnak a ruang hi an hlat lio asi tiah theih asi.\nThawngpang dang: Turkey nungak muidawh taktak Yagmur Asik kum 27 le a pasal football chuih thiam Emri Asik kum 46 hna cu a liamcia kum 2012 lio ah khan an rak i ngei i, fa zong pathum an ngeicang ti asi.\nYagmur Asik nihcun pasal a neih ko bu ahcun tlangval dang pakhat Erdi Singur an timi he an i duh tiah an chim. A pasal nihcun a nupi umtuning cu a van theih tik ahcun duhti lo in tthen a timh ve.\nMah lio ahcun a nupi Yagmur Asik nihcun a pasal neihchiah chawva a duh ruangah a tlangval thar Erdi Sungur cu a pasal that dingin a fial tiah theih asi. A sinain a tlangval nihcun a pasal thah cu a duh lo i, midang misual mithah hmang an ruaih. An mi ruaih mi cu a pasal kahnak dingah meithal a pek hlei ah a ruak hlonhnak ding vialte zong a timhtuah piak chih dih tiah an chim.\nHi mithah hmangpa hi pound 1million in an ruaih i, asi nain an i ruah ning bantuk in thil a cang kho loh. A pasal that dingin an ruaih mi nihcun a pasal sinah thil um tu ning vialte cu a chimh dih i, amah tu cu a ttanpi i, police nih an pahnih cun an tlaih lehlam hna.\nYagmur Asik cu a tlangval he mithah tim in an ttan tti ruangah cun lainawn timhnak case in sual phawt an si i, thongah chiah colh an si tiah an chim.\nRelchap: Mah chungchuak asi ko mi fa cungah zeitin hme mah bantuk lungput hi an neih khawh hnga. Indonesia Kabupaten Pelalawan ah nupa hna nih an fanu kum 8 te lawng asi rih mi cu catial he khualai ah an kaltak tiah theih asi.\nCa an tial ta mi ahcun an fanu hngakchia te cu a sual tuk ruangah le duh thim ding dang an neih lo ruangah hi bantuk hin an kaltak mi asi nak kong an tial. An fanu cu a zohkhenh kho peng mi dirhmun ah an dir lonak kong an chim.\nNewspaper Kompas nih a tarlangh ning ahcun hi hngakchia nu te hi hna hnok taktak asi tiin petrol station ah a nu le pa nih an kaltak i, ca tial pakhat an chiah tak i, cu ca ahcun hiti hin an tial tak-hngakchia rak kan ngaithiam ko na chimh ngaihlo le na sual tuk ruangah khua chungah na tuarlio zong hmu kho ti lo dingin kan in kaltak. Nichiar te harsatnak na chuahpi lengmang ruangah nangmah tein van i zohkhenh cang ko tiin an ca ahcun an tial ta.\nHi kong hi police officer hna nih biatak tein hlathlainak an tuah lio asi i, nu hngakchia i a nulepa umnak hmun cu an thei kho rih lo tiah an chim.\nCuti cun thil sining an hlat cuahmah lio asi i, hngakchia nute a nulepa hna cu fale zohkhenh khawh lo le an himnak tuaktan piak duh lo ah pum an si i, an tlaih khawh hna asi ahcun hremnak zong faak taktak in pek an si lai tiah an tarlangh chih.\n← President Trump Dirhmun Doctor Hna Nih Report An Pek Mi\nSalvation Army Nih Sanmyo-Satawm Ah Covid 19 Volunteer Hna Sinah Thlacamnak An Ngei →


Thil Pakhat khat Tal i Pom Lo in Ai Hngilh Kho Lomi Nungak i A Thinlung put (Ziaza) Phun (4)..??? – CHINLAND TODAY NEWS\nMinung hi kan i khat cio lo i mithen khat cu zaan an it tik ah thil pakhat pkhat tal an i pom lo ah cun ai hngilh kho bak lomi an tampi . Cubantuk minung pawl cu hlathlainak an tuah hna i a tlangpi in a dik ngai tiah na ruahmi a tanglei bantuk in kan rak langhter ve lai .\n1. Thlavaikiang nun (Lonely ) : Zaan it tik ah thilpom lo tein ai hngilh kholo mipawl hi thlavaikiang ngai in nun a celh lomi an si i , anmah lawng in zeituah a huam lomi an si ti a si. Zaan an i hngilh tik zong ah pakhat khat an i pom ah cun umpi tu le pawngkam te ah hnemtu pakhat khat he ka um ti bantuk in an i ruat ti a si.\n2.Dawtnak an ngei khun : Thil pom loin a it kho lo mipawl hi , midang cung ah dawtnak a ngeikhun mi an si i , mi tlaihchan a thiam mi an si fawn. Mi thinlung nem an si i, darling le dawt an duh i chungkhar zong ah midang dawtnak a co duh khun mi an si tiah theih a si fawn.\n3.Mipom an hmang thai : Zaan i thilpom loin a it kholo mi pawl hi a tlangpi in an hawikom cung zong ah mi tak va kuh le va pom chukcho khi an duh i , taksa tonghtham an thiam fawn i a tlangpi in an nungak tlangval cung zong ah na zei duh ngai fawn ti a si .\n4.Beidongh caan ah thazang laknak : Kan bei dongh caan ah cun zeihmanh tuah huam lo in kan itkhun cung ah it kan hmang theu cio tawn i , i hngilh lemlo in kan um i kan thinlung nih khua a phunphun a ruat tawn . Khi caan ah khin kan pom mi chantling maw phet lung maw , thazang i lak nak bantuk ah hman a si i , curuang ah thilpom bu in a it mi pawl khi beidonghnak lak ah thazang thar lak in niceu awh an hmu than theu tawn ti a si ,nangteh nai tek ve maw ?? Comment .


Hakha chuaktak caan si rih lo – Hakha Cherry\nHakha chuaktak caan si rih lo\nMarch 27, 2021 admin Uncategorized 0\nHakha ah ni 49 chung ralkap uk duh lonak kan langhter cang. Ni 49 chung ah tlaihkhih a tongmi minung 50 fai kan si. Pathian a tha thisen luan le nunnak liam tiang cu kan tong hraw lo (Pathian kan veeng hram rih ko sawh.\nTihphan, thlalau in mizapi kan um dih cio (kan mawh hrim lo). Tihphan ruang ah Hakha chuah takin hmundang ah a zaam mi an um pah cang ti thawng ka theih. Ka lau ngai te…a caan a si rih lo cu teh.\nZiah kan zaam lai lo ti phu zong a si ko. Asinain, atu hi tlik le zaam le Hakha chuahtak caan a si rih lo. Nangmah le keimah nih kan Hakha kan ven lo a si cun, ho nihdah a veen ti lai? Nuhmei le kutkiak, ke kiak lawng nih an veeng kho lai lo cu teh aw..!\nKan dihlak lungkhat, thinkhat tein kan dirhkamh leh ko lo ah… si ko maw? Doh ding in February 7 ah a hram kan thok cang khah. A dihdongh tiang nu nu pa pa in kan doh a hau. Chuah tak a zat tik ah, chuah tak ding mi kan chuah takter hna lai.\nMeithal tlaih a herh cun kan i tlaih cio hna lai tah…! Kan ram, kan hmun, kan vawlei nangmah le keimah nih kan ven a hau.\nKan dohmi hi kan tei hrimhrim lai. Kan tei tik ah kir loin na um lai lo. Na rak kir lai i na innpa chakthlang nih thlanti luang in kan doh mi fawi tein a theipar na tep ngam lai maw?\nHakha hi chuahtak hram hna hlah usih. A caan a si rih lo. Zatial tlaih in hmai kan nor chin lai. Kan tei hrimhrim lai.Credit-Salai Nun Hlawnceu\nKawl Ram buainak kong ruah le Tuluk le Russia cawlcangh ning zoh tikah Minung sinak cun lung a dong hulhual\nBreaking News: Hakha khuapi chung hmun cheukhat ah ralkap nih an bawh i an tuk hna


Chin pa nih kum 21 nu a tlaihhrem | THE CHIN EXPRESS\nUpdated on June 21, 2021 10:06 pm\nChin pa nih kum 21 nu a tlaihhrem\nChin state, Tonzang peng ah nu a tlaihhrem tiin lunghrinhmi kum 23 pa cu ni 5 hnu ah a nulepa nih palek sakhan ah an ap.\nThil sining: Tonzang peng Tuitum khuami Hau Siang Piang, kum 23 cu August 2 ah Kalaymyo in mawttaw aa cit i zaan 8pm ah Tonzang khuapi luhnak Khawlai sang ah a ttum.\nPawngkam um inn pakhat ah a kal i ‘khua chung um hotel ah ka thlah ta uh’ tiah bawmh a hal hna. Inn ngeitu nu nih kum 21 nu cu ‘na saikal in va thlah ta’ tiah bawmh a halpiak chin caah a thlah.\nZuu dawr hmai an phak in an i dinta. Hau Sian Piang nih zuu aa cawk i ‘kan khua pawng tiang ka thlah’ ati. Amah nih saikal cu a mongh i an khua pawng datsi dawr ah saikal cu a dirter. Kum 21 nu cu tlu lakin a nam i a tlaihhrem.\nHau Sian Piang cu a zaam caah an tlai kho colh lo.\nCucaah a nulepa nih August 7 ah Tonzang palek sakhan ah an hung ap.\nHau Sian Piang cu Tonzang palek sakhan nih Sualman Upadi Dal 376/511 in case an on piak.\nTonzang palek sakhan bawi nih, “tlaihhrem case taktak a phan lo. Thazaang chuah tiang lawng asi. Mipa nih inn ah ka thlah a ti i lam tanttim ah tlaihhrem dingin thazaang a chuah lio ah minu a au i pawngkam mi nih an rak but dih caah a tlaihhrem manh lo,” tiah a chim.\nNain, Tonzang Zatlang Zohkhenhnak Zung Riantuan pakhat nih, “a ningzah caah khatin a chimmi si lai. Minu cu sibawi nih an chek tikah a chiattha a tleek an ti,” tiah a chim.\nJuly 22 zongah Tonzang peng Natzang khuate ah Tang 3 a kai liomi kum 9 ngakchia nute cu lam rianttuan kum 27 pa nih a rak tlaihhrem. — Zalen


Salai Lungthli Tum hi bantuk dirhhmun a phak kho nak ding caah ahnu lei thazaang pek tu an um – TIMES OF CHIN NEWS\nSalai Lungthli Tum hi bantuk dirhhmun a phak kho nak ding caah ahnu lei thazaang pek tu an um\nPosted By: thawngthawng September 20, 2019\nSalai Lungthli Tum cu kan lai mino lakah mirum pakhat bak kan i ngeihmi a si cang. Laimi caah cun kum no te a si ko nain sipuaizi a thiam caah a tu ahcun laimi vialte lakah minthang pakhat dirhhmun ah an kan dirh piak kho ve cang.\nZei ruangah Salai Lungthli Tum hi hi tluk in lai mino ah arak lar hnga timi ruahnak tampi um kho men. A cheukhat nih an chungkhar an thawngtha caah a si lai tiah a zumh mi zong an um. A cheukhat nih cun a phaisa kawl ning a dik lo tiah a titu zong an um thiam ve.\nSalai Lungthli Tum nih a rak chim tawn mi a bia kha an philh peng caah an rak thei lo. Hringtu a pa nih a saduhthah a tling kum ah a ngeihmi fapa a si caah Lungthli Tum tiah min a pek. Cu nih cun thazaang tampi a pek. Zuam duhnak zong tampi a pek caah a kal nak le a tuah mi thil paoh ah i zuamnak a ngeih peng caah atu bantuk dirhhmun a phak kho hi a si.


LEVITIKAS 1 HCL - Bawipa nih Moses cu a kawh i tonnak - Bible Search\nEXODUS 40 LEVITIKAS 2\nKhangh Thawinak Kong\n1Bawipa nih Moses cu a kawh i tonnak thlam chungin a chawnh i hi bangin a ti: 2“Israel mi hna sinah cun chim law, annih sinah: Nannih lakah ahohmanh nih Bawipa sinah pekchanhnak nan tuah tikah saòil pekchanhnak cu cawrun chungin siseh, tuurun chungin siseh, nan rak put lai, ti hna.\n3“A pekchanhnak cu cawrun chungin khangh thawinak a si ahcun, a tum do a tlami kha pek a si lai; Bawipa hmaiah amah cu cohlan a si nakhnga tonnak thlam innka ah cun a pek lai; 4amah nih khangh thawinak sa a lu cungah cun a kut a chiah lai i amah caah remnak tuahnak caah cohlanpiak a si lai. 5Cun Bawipa hmaiah cawtum kha a thah lai i Aaron fapa hna, tlangbawi hna nih khan, sa thi cu an pek lai i, tonnak thlam innka i a ummi biakòheng kha a velchum in an theh lai. 6Cun khangh thawinak sa cu a phaw a hawh lai i a can cikcek lai; 7cun tlangbawi Aaron fapa hna nih cun biakòheng cungah cun mei an kau lai i a ningcang tein mei cungah cun thing an chiah lai; 8cun Aaron fapa hna tlangbawi hna nih cun biakòheng cung mei cung thing cungah cun sazam hna cu, a lu le a thau cu a ningcang tein an chiah hna lai; 9sihmanhsehlaw a chungril hna le a ke hna cu ti in an òawl hna lai. Cun tlangbawi nih a dihlak in khangh thawinak caah biakòheng cungah a khangh lai; mei in thawinak, Bawipa caah rimthaw a si lai.\n10“Khangh thawinak ca i a pekchanhmi cu tuurun chungin siseh, meheh run chungin siseh a si ahcun, a tum dotla a si lai; 11cun Bawipa hmaiah a ummi biakòheng chaklei kamah a thah lai i Aaron fapa hna tlangbawi hna nih khan a thi cu biakòheng kha a velchum in an theh lai. 12Cun a can cikcek lai, a lu he a thau he, cun tlangbawi nih biakòheng cung mei cung thing cungah cun a ningcang tein a chiah hna lai; 13sihmanhsehlaw a chungril le a ke hna cu ti in a òawl hna lai. Cun tlangbawi nih a dihlak te cun a pek lai i biakòheng cungah a khangh lai; khangh thawinak, mei in thawinak, Bawipa caah rimthaw a si lai.\n14“Bawipa sin i a pekchanhmi cu vate khangh thawinak a si ahcun, a pekchanhmi òhuro si hna seh laileng no si hna seh a rak put hna lai. 15Cun tlangbawi nih biakòheng ah a rak put lai i a lu cu cat lak in a merh lai i biakòheng cungah a khangh lai; cun a thi cu biakòheng sirah cun a thlor lai; 16cun a cok cu a hmul he a lak lai i biakòheng pawng i nichuahlei kam vutcam chiahnak hmun ah cun a hlonh lai; 17a thlaki a thlongh hna lai, sihmanhsehlaw a pum cu a cheu lai lo. Cun tlangbawi nih biakòheng cungah cun, mei cung thing cungah cun a khangh lai; mah cucu khangh thawinak, mei in thawinak, Bawipa caah rimthaw cu a si.


Ram leng um pawl a ngamh mi chuak u – Hakha Cherry\nMah mi phun chanh an hau kan ti mi hi kan au sawh lo, chan khat chuah i Revolution a um ko na i ai tel lo mi hi cu milurel nak ah telh an si bal lo. Moses nih Joshua kha ralkap tlaak a rak fial lio ah Joshua nih ral doh a hau lo, Pathian nih zei poh a tuah khawh ko a rak ti i Moses nih hi hi cu kan mah nih kan tuah hrim hrim a hau a rak ti i faak pi in a rak siik i a rak vuak phah. Cu hnu cu Joshua cu vuleicung ralbawi vialte lak ah minthangbik ah a cang.\nKan ram kan mipi hna chanh tu ngei lo, damiah nih hi ti rum ro i an tuah to ko mi hna hi sawm nga zakhat men kuat hin maw an zawn kan ruat hna ti hna lai uci. Civil War kan phan cuahmah cang ko i mah le zawn ah hriamnaam a herh mi i ngeih a herh hrim hrim cang ti hi lung i fim ding asi cang.\nCDM hi a ci in hmih an i tim i chanh tu an ngeih lo ah cun an hmih taktak ko hna lai. Pathian profet hna zong nih hi hi an rak hmuh chung mi asi. Cu caah mah le zawn i mah rian a ttuan lo mi cu minung ka si maw si hlah ti kha mah le mah i hal ding asi cang ko. Credit-Salai Bawiukthang Cinzah\nRalkap nih an kuat an thlen caah mipi kan rian


Mino le Dothlennak – Chin Community in Norway\nBy, Zing Biak Hnem Famcun\nAtu lio thil a cang mi le mah tlangtaar hi mino lawng si lo in, miza pi nih theih a herh hrim hrim mi asi. Zeiruang ah ti cun, a tu kan ram, Myanmar zong ah siseh, adang vawlei ram zong ah, mitam pi nih an ton cuahmah lio mi thil an si. Tuanbia (history) ah kan zoh ah kan vun zoh tthan ah cun, mino chung in dinlonak silo le , duhlo nak a langh ter mi hi an tlawm ngai. Cu ruangah mino nih kan duhnak le duh lo nak langhter hi a har tuk mi thil zong an si ko lai. Sinan tein mino nih kan tuahnak a ruang ngan bik cu, vawlei/ram ttha deuh kan duh caah si (a better world/society). Mah ruangah mino hi kan biapi tuk, lungrual tein kan tuah tti a herh.\nA biapi hmai ka kal hlan ah, dohthlennak ti mi a sullam hi, kan I fian tak tak a hau. Dohthlennak (revolution) ti mi hi phunhnih in ka hmuh. Phunhnih dohthlennak (revolution) ti tik ah:\nHriamnam raldonak zong a um (violent revolution).\nHriamnam tel lo raldo nak zong a um ve (non-violent revolution).\nDohthlennak nak hi a hlan lio pi zong ah kan ram zong ah siseh, adang ram zong ah siseh a cang peng mi a si ban tuk in. Hriamnam raldonak ah hin, meithal le nam hi hmanbik an si i, thih le nun ral do kan ti lai cu. Hriannam tel lo raldo nak ah cun, cafung si lo le social media hi hmanbik mi an si. Dohthlennak ah cun hriamnam raldonak zong in tei nak a tam pi a um ve bantukin, hriamnam lo zong in teinak hmuh khawh a si ve ko.\nMino nih kan ti khawh mi cu, mirang holh ka vun i hlan ah cun « Raise your voice” ti si lai. Kan mah ram Myanmar ah a um mi, mino tu cu ralkap lei in, kan zoh hna ah cun raldo mi zong an tam pi ve. An hriannam in, ral an doh cuah mah lio hna ve ah. Kan nih ram dang ummi , mino hi zeitin in dah kan duhnak le duhnak lo kan langhter khawh ve lai?Zeitin dah kan bawmh khawh ve hna lai?\nMino pawl nih a tuah mi zong an tam pi cang ko nan in, chapchih ka duh mi a dang pawl zong an um. Atu lio ah vawlei cung nih kan hman bik mi cu social media pawl hi an si tik ah. Facebook, Instagram, Snapchat le Twitter hi a lar bik mi an si i. Laimi zong,ramdang pawlzong , mah cun minthang pawl zong nih an hman tuk ve. Hriam le nam in kan do khawh lo caah, social media pawl ah cun kan aw “our voices” kan langhter ve ding bak si. Kan ram kong hi kan kan facebook ah siseh, kan instagram ah kan ttial ding, kan tar ding le kan chiah ding an si. Vawlei cung miphun pi nih hmuh khawh ding tiang in tuah khawh I zuam ding si.\nMah cun Norway chung zong siseh, kadang ram zong ah an tuah mi protest/ demostration (duh lonak langhter) ti mi zong hi a herh bak fawn. Kan duhlo nak kan langhter mi kha, ramdang mi zong nih a kan hmuh. A tu lio ah , kan ram cu a si faak mi ram si ve bantukin, kan bawmh khawh ve mi hna cu chawva lei zong in thazaang kan pek khawh ve hna. Atam deuh mino pawl cu sianginn kai mi tampi zong kan um ko nain, Norway tangkaa 50 te zong kan bawmh khawh hna ah cun, an mah caah san a tlai tuk lai tiah ka zumh. Adongh nak ah a biapi bik in ka hmuh mi cu, Pathian sin ah thlacam hi a biapi bik. Laimi le khrihfa kan si ve bantuk in, kan i bochan awk,pakhat nak ah kan chiah peng ding mi cu kan Pathian asi ding asi. Kan Pathian nih a tuah khawh lo mi thil zeihmanh a um lo bantukin, thlacam bawmhnak lei zong ah kan tthan cho hna i, kan ttan tti a hau.\nHlanlio chan i cozah thlennak i aa tel ve mi (revolutionist) Che Guevara nih a chim mi cu “ The revolution is not an apple that falls when it is ripe. You have to make it fall”. Atu lio a cang cuahmah mi ah hin, mino pawl nih hmai lei ah, mah cu kan tuah te lai, a tu cu a caan si rih lo kan ti ding si lo. Lungkhat, lungrual tein hmai ah fong tti ding a si.A tu a can cuahmah lio ah , kan thazaang,kan ngeihchiah chawva, kan fimnak le thiamnak, kan hriamnam ttha bik pawl kha hman caan a cu cang.\n(Note: Hi capar hi “Mino Civui 2021”, Froland ah tuahmi capar ttial zuamnak ah “Mino le Dothlennak” timi tlangtaar in pakhatnak laksawng a hmumi capar a si. Catialtu hi Zing Biak Hnem Famcun a si. )\nPrevious Previous post: Norway Ram Um Chin Mino Pakhat Ka Sinak le Hmuhning\nNext Next post: Norway Ram Um Chin Mino Pakhat Ka Sinak In Ka Hmuhning Le Ka Tonning


Thih Hnuah Sualngaihchihnak Caan A Um Ti Lai Maw? Billy Graham Lehnak – Chin World News Evening\nKan thih hnuah Pathian leiah mer thannak caan a um ti lai maw? Ka hawi nu nih cun thih hnuah sualngaihchihnak caan a um than te ko lai a ka ti i, atu ahcun Pathian ka herh rih lo. Vancung cu ka kai thiamthiam te ko lai a ka ti. Zeitin dah ka chimh lai? tiah Bill Graham a hal.\nBill Graham bialehnak:Bible nih thih hnu ah sualngaihchihnak caan a um than te ko lai tiah cang khat hmanh a kan chim lo. Bible nih fiang tein a kan chimhmi cu ‘minung cu voikhat a thi ding in khaukhih dih kan si, cu hnuah biaceihnak hmaiah kan dir lai’ a ti (Heb 9: 27). Atu ah Pathian kan herh lo i, zeihmanh kan rel lo ahcun thih hnuah zeicaah dah Pathian cu kan i tuah lai ti lai.\nBible nih fiang tein ralrin a kan pekmi cu ‘kan tuahsernak bantukin biaceih kan si…nunnak cauk chungah a min tial lomi paoh cu mei tibual ah thlak an si lai’ a ti (Biathlam 20:13,15). Thih hnuah caan tha a um than ti hrimhrim lai lo. Nihin kan tuahsernak hi biaceih tha kan hmuhnak le biaceih chia kan hmuhnak a si ko cang lai.\nNa hawinu cu thlacampiak ko. Pathian Thiang Thlarau nih a sualnak le a lungthin sualnak a theihter lai i, Khrih ka herh timi a theihter te ko lai. Pathian nih a dawt ko. Pathian lawnglawng nih a lungthin le ruahnak vampang a khuai khawh i, a thlen khawhmi a si. Pathian hal law na hawinu caah Khrihfa dawtnak le daihnak tehte tha an siter ko seh.\nNa hawinu biachim le ruahnak a khohcho ngaimi a lo nain a lungthin le a chunglei taktak cun a lawngmi a si. Khrih lawng nih daihnak le ruahchannak a pek khawh lai. A nunnak caah tehte tha na si khawhnak ding ah Pathian nih a hriamnam ah an hmang ko seh!’ tiah vawleicung minthang evangelist Rev. Bill Graham nih fianternak a pek. Ref: TCP\nNangmah Taktak Hi Naa Hngal Cang Maw? Tha Tein Rak Ruat Ve Tuah